qundao/data-zh-poetry huggingface dataset:
题张招讨墓碑
作者：陆文圭
朝代：宋
体裁：五言律诗

轻兵戒深入，险寇勿穷追。失势因鱼服，留名有豹皮。空归先轸面，竟裹伏波尸。庙食真无愧，嵯峨死节碑。
题戴嵩牛图
作者：陆文圭
朝代：宋
体裁：六言诗

陇上躬耕力倦，归坐茅斋展卷。耳边如闻笛声，却看牧童不见。
题扇有所赠
作者：陆文圭
朝代：宋
体裁：七言绝句

圆如宝月洁如霜，素手轻摇玉体凉。报道明朝秋节至，婕妤无复望专房。
题扇有所赠
作者：陆文圭
朝代：宋

圆如宝月洁如霜，素手轻摇玉体凉。
报道明朝秋节至，婕妤无復望专房。
题敬威卿参政赠许正卿针诗卷末敬公之章许卿之艺诸君发挥尽矣终以二绝貂续尾蛇添足乎
作者：陆文圭
朝代：宋

江左知名许叔微，公来示之衡气机。天下呻吟尚未息，公持肘后将安归。正人一脉系安危，温公身事亦付医。此身强健无著处，不如枕卧看儿嬉。
题敬威卿参政赠许正卿针诗卷末敬公之章许卿之艺诸君发挥尽矣终以二绝貂续尾蛇添足乎·其一
作者：陆文圭
朝代：宋
体裁：七言绝句

江左知名许叔微，公来示之衡气机。天下呻吟尚未息，公持肘后将安归。
题敬威卿参政赠许正卿针诗卷末敬公之章许卿之艺诸君发挥尽矣终以二绝貂续尾蛇添足乎·其二
作者：陆文圭
朝代：宋

正人一脉系安危，温公身事亦付医。
此身强健无着处，不如枕卧看儿嬉。
题敬威卿参政赠许正卿针诗卷末敬公之章许卿之艺诸君发挥尽矣终以二绝貂续尾蛇添足乎·其二
作者：陆文圭
朝代：宋
体裁：七言绝句

正人一脉系安危，温公身事亦付医。此身强健无著处，不如枕卧看儿嬉。
题昭君画卷五绝
作者：陆文圭
朝代：宋

当时随例与黄金，不遣君王有悔心。近使来传延寿死，回思终是汉恩深。妍丑何须问画工，美人终日侍宫中。奉春初计真堪恨，欲望单于敬外翁。青冢千年恨不埋，琵琶马上几时回。宇文高氏争雄日，突厥柔然献女来。己恨丹青误妾身，何消更与妾传神。那知塞北风尘貌，不似昭阳殿里人。啮雪中郎妾不如，脱身无计谩相于。劝君莫射南飞雁，欲寄思乡万里书。
题昭君画卷五绝·其一
作者：陆文圭
朝代：宋
体裁：七言绝句

当时随例与黄金，不遣君王有悔心。近使来传延寿死，回思终是汉恩深。
题昭君画卷五绝·其三
作者：陆文圭
朝代：宋
体裁：七言绝句

青冢千年恨不埋，琵琶马上几时回。宇文高氏争雄日，突厥柔然献女来。
题昭君画卷五绝·其二
作者：陆文圭
朝代：宋
体裁：七言绝句

妍丑何须问画工，美人终日侍宫中。奉春初计真堪恨，欲望单于敬外翁。
题昭君画卷五绝·其五
作者：陆文圭
朝代：宋
体裁：七言绝句

啮雪中郎妾不如，脱身无计谩相于。劝君莫射南飞雁，欲寄思乡万里书。
题昭君画卷五绝·其五
作者：陆文圭
朝代：宋

嚙雪中郎妾不如，脱身无计谩相于。
劝君莫射南飞雁，欲寄思乡万里书。
题昭君画卷五绝·其四
作者：陆文圭
朝代：宋

己恨丹青误妾身，何消更与妾传神。
那知塞北风尘貌，不似昭阳殿裏人。
题昭君画卷五绝·其四
作者：陆文圭
朝代：宋
体裁：七言绝句

己恨丹青误妾身，何消更与妾传神。那知塞北风尘貌，不似昭阳殿里人。
题月心诗卷併记遇仙事云
作者：陆文圭
朝代：宋

东轩记待月，纵笔说性命。
岂惟不知月，实亦不知性。
文虽欧苏工，理至关洛定。
人心如明月，尘垢失清凈。
雾收海气澄，天逈风力劲。
持我光明珠，照此大圆镜。
镜中双綵鸾，翔立请骖乘。
御宴影娥池，神飈忽吹醒。
鸾飞晓镜空，龙睡渊珠静。
依旧碧潭心，无復琼楼兴。
韩郎固有言，仙人未贤圣。
题月心诗卷并记遇仙事云
作者：陆文圭
朝代：宋
体裁：古风

东轩记待月，纵笔说性命。岂惟不知月，实亦不知性。文虽欧苏工，理至关洛定。人心如明月，尘垢失清净。雾收海气澄，天迥风力劲。持我光明珠，照此大圆镜。镜中双綵鸾，翔立请骖乘。御宴影娥池，神飙忽吹醒。鸾飞晓镜空，龙睡渊珠静。依旧碧潭心，无复琼楼兴。韩郎固有言，仙人未贤圣。
题月汀图二首
作者：陆文圭
朝代：宋

太阴水之精，浴水光愈洁。常怪市中人，不识沙头月。露垂兰叶光，风翻藕花影。滩前白鹭睡，夜半莫摇艇。
题月汀图二首·其一
作者：陆文圭
朝代：宋
体裁：五言绝句

太阴水之精，浴水光愈洁。常怪市中人，不识沙头月。
题月汀图二首·其二
作者：陆文圭
朝代：宋
体裁：五言绝句

露垂兰叶光，风翻藕花影。滩前白鹭睡，夜半莫摇艇。
题李义夫无锁亭二首
作者：陆文圭
朝代：宋

清风四无边，旷然此君宅。可不问主人，不可容俗客。昨日苍溪叟，曾来斫钓竿。山童寻鹤去，失却报平安。
题李义夫无锁亭二首·其一
作者：陆文圭
朝代：宋
体裁：古风

清风四无边，旷然此君宅。可不问主人，不可容俗客。
题李义夫无锁亭二首·其二
作者：陆文圭
朝代：宋
体裁：古风

昨日苍溪叟，曾来斫钓竿。山童寻鹤去，失却报平安。
题李兄课卷
作者：陆文圭
朝代：宋
体裁：七言绝句

集中有句尽堪传，一梦科名十二年。音好空闻永嘉末，命乖不遇竟陵前。
题桃源手卷
作者：陆文圭
朝代：宋
体裁：七言律诗

种柳栽桃总是春，兴亡千古一沾巾。只评隐者非仙者，莫悟秦人即晋人。年号记曾题甲子，儿孙肯使识君臣。南阳高士空遐想，不向柴桑去问津。
题桃源手卷
作者：陆文圭
朝代：宋

种柳栽桃总是春，兴亡千古一沾巾。
只评隠者非仙者，莫悟秦人即晋人。
年号记曾题甲子，儿孙肯使识君臣。
南阳高士空遐想，不向柴桑去问津。
题沈华父送行诗卷
作者：陆文圭
朝代：宋

孟阳索吾锦，景纯夺吾笔。老我叹才尽，秀句吐不出。东阳有行卷，展玩已盈帙。乘雁岂为多，买菜复求益。嗟君乃佳吏，家世本经术。一从冠惠文，不肯事佔？。贞廉啮苦檗，和劲调玉瑟。簿书谢嚣尘，车马动行色。君如击水茝，我似退风鹢。出处两忘言，黄花秋淅沥。
题沈华父送行诗卷
作者：陆文圭
朝代：宋
体裁：古风

孟阳索吾锦，景纯夺吾笔。老我叹才尽，秀句吐不出。东阳有行卷，展玩已盈帙。乘雁岂为多，买菜复求益。嗟君乃佳吏，家世本经术。一从冠惠文，不肯事佔�。贞廉啮苦檗，和劲调玉瑟。簿书谢嚣尘，车马动行色。君如击水茝，我似退风鹢。出处两忘言，黄花秋淅沥。
题沈华父送行诗卷
作者：陆文圭
朝代：宋

孟阳索吾锦，景纯夺吾笔。
老我嘆才尽，秀句吐不出。
东阳有行卷，展玩已盈帙。
乘雁岂为多，买菜復求益。
嗟君乃佳吏，家世本经术。
一从冠惠文，不肯事占𠌫。
贞廉嚙苦蘗，和劲调玉瑟。
簿书谢嚣尘，车马动行色。
君如击水茝，我似退风鹢。
出处两忘言，黄花秋淅沥。
题牡丹梨花手卷
作者：陆文圭
朝代：宋

沉香宴罢索人扶，重向银屏皋雪肤。
一笑不偿千古恨，玉环当日倚阑图。
题牡丹梨花手卷
作者：陆文圭
朝代：宋
体裁：七言绝句

沉香宴罢索人扶，重向银屏睹雪肤。一笑不偿千古恨，玉环当日倚阑图。
题猿石手卷二首
作者：陆文圭
朝代：宋

空山暮雨，枯木晓霜。此处闻声，若为断肠。楚山无人，群戏树颠。或据大石，如君长然。
题猿石手卷二首·其一
作者：陆文圭
朝代：宋
体裁：四言诗

空山暮雨，枯木晓霜。此处闻声，若为断肠。
题猿石手卷二首·其二
作者：陆文圭
朝代：宋
体裁：四言诗

楚山无人，群戏树颠。或据大石，如君长然。
题王复初所藏子昂临禊帖
作者：陆文圭
朝代：宋
体裁：古风

昭陵玉函出人间，开平经今四百年。永和远距贞观先，俯仰陈迹俱可怜。古人学书如学仙，笔锋谁入玄之玄。水晶宫里佳公子，风流翰墨皆天然。我评逸少非真逸，史载深谋并绝识。独留茧纸博千金，似是艺成能掩德。名士由来赝逼真，书空咄咄彼何人。遗才流落稽山下，修竹娟娟万古春。
题王復初所藏子昂临禊帖
作者：陆文圭
朝代：宋

昭陵玉函出人间，开平经今四百年。
永和远距贞观先，俯仰陈迹俱可怜。
古人学书如学仙，笔锋谁入玄之玄。
水晶宫裏佳公子，风流翰墨皆天然。
我评逸少非真逸，史载深谋并绝识。
独留茧纸博千金，似是艺成能掩德。
名士由来贋逼真，书空咄咄彼何人。
遗才流落稽山下，修竹娟娟万古春。
题画二首
作者：陆文圭
朝代：宋

云巢八十翁，观化得三昧。无声凉月下，适意芳草外。物物具天机，缘何纸上生。有时挂素壁，自动亦自鸣。
题画二首·其一
作者：陆文圭
朝代：宋
体裁：五言绝句

云巢八十翁，观化得三昧。无声凉月下，适意芳草外。
题画二首·其二
作者：陆文圭
朝代：宋
体裁：五言绝句

物物具天机，缘何纸上生。有时挂素壁，自动亦自鸣。
题画春景
作者：陆文圭
朝代：宋
体裁：五言绝句

青山多乔木，柳枝低婀娜。春风在毫端，高迁无不可。
题画梨花
作者：陆文圭
朝代：宋
体裁：五言绝句

淡容露如洗，生色春欲动。纸帐小屏低，同入梅花梦。
题画白雁二首
作者：陆文圭
朝代：宋

芦花秋半黄，三两下寒塘。北风正萧瑟，书远不曾将。未曾至雁门，安知食雁美。若读潜夫论，当不保此纸。
题画白雁二首·其一
作者：陆文圭
朝代：宋
体裁：五言绝句

芦花秋半黄，三两下寒塘。北风正萧瑟，书远不曾将。
题画白雁二首·其二
作者：陆文圭
朝代：宋
体裁：五言绝句

未曾至雁门，安知食雁美。若读潜夫论，当不保此纸。
题登瀛图
作者：陆文圭
朝代：宋
体裁：古风

世传阎公学士图，意象旷雅难形模。山僧临本持索句，展卷复掩空长吁。秦王功高塞宇宙，搜揽豪隽供驰驱。内怀矛甲伺同气，外示閒暇耽文儒。临城开馆构杰阁，坐见瀛海移西都。分番夕宿无厌倦，珍膳日给何丰腴。天光下照天策府，煌煌星象经天衢。房乔夜半进危计，平明一矢惊临湖。群贤崛起辅贞观，亦有淹滞如颜苏。惜哉燕翼谋未善，祥麟接武容妖狐。殿阶置笏怒未解，田舍收麦言何谀。策名书府真有腼，空与老姥扶天枢。贵人一代骨已朽，史笔千载心犹诛。阎公绝艺今亦无，长安落日明榛芜。
题登瀛图
作者：陆文圭
朝代：宋

世传阎公学士图，意象旷雅难形模。
山僧临本持索句，展卷復掩空长吁。
秦王功高塞宇宙，搜揽豪隽供驰驱。
内怀矛甲伺同气，外示閒暇耽文儒。
临城开馆构杰阁，坐见瀛海移西都。
分番夕宿无厌倦，珍膳日给何丰腴。
天光下照天策府，煌煌星象经天衢。
房乔夜半进危计，平明一矢惊临湖。
群贤崛起辅贞观，亦有淹滞如颜苏。
惜哉燕翼谋未善，祥麟接武容妖狐。
殿阶置笏怒未解，田舍收麦言何谀。
策名书府真有腼，空与老姥扶天枢。
贵人一代骨已朽，史笔千载心犹诛。
阎公绝艺今亦无，长安落日明榛芜。
题百雁图
作者：陆文圭
朝代：宋
体裁：古风

青天一张纸，群雁飞来远。秋渚芦潇潇，徘徊下清浅。若烹不能鸣，一一俱不免。
题碧桃手卷
作者：陆文圭
朝代：宋

烂枝空有色，飞羽本无情。
独立春风裏，如闻三两声。
题碧桃手卷
作者：陆文圭
朝代：宋
体裁：五言绝句

烂枝空有色，飞羽本无情。独立春风里，如闻三两声。
题禹庙
作者：陆文圭
朝代：宋
体裁：七言绝句

来寻禹穴何容易，却上龙门得许劳。拟借梅梁浮海去，坐登三级浪头高。
题程子充少监家藏二诗遗墨
作者：陆文圭
朝代：宋
体裁：古风

教子惟欲谄，嫁女惟欲官。床屏触头乃翁怒，文书衔袖媒姥谩。痴人一笑可绝倒，古训相传良独难。大夫有愧程监察，上谷敢望元遗山。易箦微言尚典刑，出门别语重丁宁。子无橐装与宝剑，女无绣褥与金屏。各赠骊珠五十六，藏在肺腑为深铭。梓乔俯仰俱莫及，冰玉清润尤相形。水衡使者直而温，遗山宅相监察孙。禔身务学承先志，范世传家示格言。正大去今八十年，流风遗俗犹有存。谁能题诗墓柏下，使两仙翁起九原。
题立斋不碍云山亭
作者：陆文圭
朝代：宋
体裁：古风

英英山中云，苍苍云外山。云山偃蹇若高士，不傍贵人门户间。藕堂老人家四壁，诗句曾参浣花客。一亭半落平畴外，拾尽乾坤眼犹窄。樵歌断处起寒青，鸟影明边际空碧。玉鸾不入巫阳梦，满榻凝尘室生白。昨宵础润卜雨来，岸巾栏角小徘徊。忽然一片黑模糊，失却万丈青崔嵬。有风飒然起林薄，如觉天日徐徐开。推窗看山色如故，断云飘零不知处。
题立斋不碍云山亭
作者：陆文圭
朝代：宋

英英山中云，苍苍云外山。
云山偃蹇若高士，不傍贵人门户间。
藕堂老人家四壁，诗句曾参浣花客。
一亭半落平畴外，拾尽干坤眼犹窄。
樵歌断处起寒青，鸟影明边际空碧。
玉鸾不入巫阳梦，满榻凝尘室生白。
昨宵础润卜雨来，岸巾栏角小徘徊。
忽然一片黑模糊，失却万丈青崔嵬。
有风飒然起林薄，如觉天日徐徐开。
推窗看山色如故，断云飘零不知处。
题萧照山水
作者：陆文圭
朝代：宋
体裁：六言诗

闭门十日风雨，神游湘浦峡川。树影分开草店，雁声吹落渔船。
题补之梅
作者：陆文圭
朝代：宋

含章殿裏雪中开，曾共君王索笑来。
着在荒蹊枯竹畔，可知准敕号村梅。
题补之梅
作者：陆文圭
朝代：宋
体裁：七言绝句

含章殿里雪中开，曾共君王索笑来。著在荒蹊枯竹畔，可知准敕号村梅。
题质夫竹居
作者：陆文圭
朝代：宋
体裁：古风

西园一丛竹，岁久枝干繁。会见鸾凤栖，莫厌鸟雀喧。玉声寒雨碎，翠色朝烟昏。萧萧黄素叶，风吹拥篱根。主人避俗客，青苔坐柴门。劲节谅无比，幽怀不可言。
题赵子德修屋疏二首
作者：陆文圭
朝代：宋

公子王孙逞富豪，连云甲第竞相高。谁是锦里秋风客，不办三重屋上茅。神有青囊号救贫，如何无术自谋身。道南大宅今安在，欲向龙舒觅主人。
题赵子德修屋疏二首·其一
作者：陆文圭
朝代：宋
体裁：古风

公子王孙逞富豪，连云甲第竞相高。谁是锦里秋风客，不办三重屋上茅。
题赵子德修屋疏二首·其二
作者：陆文圭
朝代：宋
体裁：古风

神有青囊号救贫，如何无术自谋身。道南大宅今安在，欲向龙舒觅主人。
题郑子实秋溪钓雨图
作者：陆文圭
朝代：宋
体裁：四言诗

水墨淡淡，烟雨濛濛。溪抱前山，人倚孤篷。我怀季鹰，感慨秋风。身羁洛下，兴寄吴淞。
题郑子实秋溪钓雨图
作者：陆文圭
朝代：宋

水墨淡淡，烟雨蒙蒙。
溪抱前山，人倚孤篷。
我怀季鹰，感慨秋风。
身羁洛下，兴寄吴淞。
题金君泽家山飞云图
作者：陆文圭
朝代：宋
体裁：古风

吴姿楚态谁使然，白石齿齿山娟娟。孤云欲断不断处，中有万斛潇湘烟。黄榆日晚长洲路，木叶山头几风雨。一声寒雁江南书，萱草灵椿解相语。解相语，君应知。山风猎猎游子衣，毕逋有待何当归。
题金陵海月潮卷
作者：陆文圭
朝代：宋
体裁：古风

太阴朔望有盈亏，海外随之互消长。夜半秦淮涌月来，一轮却挂钟山上。山中那得有潮音，尊师鼻息如雷响。
题陆义斋双莲图
作者：陆文圭
朝代：宋

红粉香中双并蒂，碧丝藕下暗连株。
主人一笑偶然尔，客子竞夸前所无。
堂上埙箎兄友弟，房中琴瑟妇随夫。
君家和气浓如酒，此即双莲瑞庆图。
题陆义斋双莲图
作者：陆文圭
朝代：宋
体裁：七言律诗

红粉香中双并蒂，碧丝藕下暗连株。主人一笑偶然尔，客子竞誇前所无。堂上埙篪兄友弟，房中琴瑟妇随夫。君家和气浓如酒，此即双莲瑞庆图。
题鹰捕雀图
作者：陆文圭
朝代：宋

一雏已饱毒手，反顾又欲其馀。大贪得陇望蜀，小贪取熊兼鱼。死生命判须臾，一去一不得去。两三竹叶成丛，被驱复向何处。
题鹰捕雀图·其一
作者：陆文圭
朝代：宋

一雏已饱毒手，反顾又欲其余。
大贪得陇望蜀，小贪取熊兼鱼。
题鹰捕雀图·其一
作者：陆文圭
朝代：宋
体裁：六言诗

一雏已饱毒手，反顾又欲其馀。大贪得陇望蜀，小贪取熊兼鱼。
题鹰捕雀图·其二
作者：陆文圭
朝代：宋
体裁：六言诗

死生命判须臾，一去一不得去。两三竹叶成丛，被驱复向何处。
题鹰捕雀图·其二
作者：陆文圭
朝代：宋

死生命判须臾，一去一不得去。
两三竹叶成丛，被驱復向何处。
饯刘继明西归
作者：陆文圭
朝代：宋
体裁：七言律诗

人生有三事如一，父子师友皆人伦。入向亲闱奉甘旨，出当书案服辛勤。老成识见无如子，少壮功名肯让人。老我卑枝栖鴳爵，仰看黄鹄上青云。
饯刘继明西归
作者：陆文圭
朝代：宋

人生有三事如一，父子师友皆人伦。
入向亲闱奉甘旨，出当书案服辛勤。
老成识见无如子，少壮功名肯让人。
老我卑枝栖鷃爵，仰看黄鹄上青云。
马道士为詹仲明作柳城春色图城门外柳树连堤桃花夹竹小桥渔艇茅屋下有读书人不知何处景也为题二绝
作者：陆文圭
朝代：宋

渭城客舍柳烟遮，渔叟桃源去路赊。松竹林中读书处，一图风景属三家。城外春风野水浑，桥头双桨下孤村。柳桃红绿撩人眼，独坐书斋懒出门。
马道士为詹仲明作柳城春色图城门外柳树连堤桃花夹竹小桥渔艇茅屋下有读书人不知何处景也为题二绝·其一
作者：陆文圭
朝代：宋
体裁：七言绝句

渭城客舍柳烟遮，渔叟桃源去路赊。松竹林中读书处，一图风景属三家。
马道士为詹仲明作柳城春色图城门外柳树连堤桃花夹竹小桥渔艇茅屋下有读书人不知何处景也为题二绝·其二
作者：陆文圭
朝代：宋
体裁：七言绝句

城外春风野水浑，桥头双桨下孤村。柳桃红绿撩人眼，独坐书斋懒出门。
骤雨
作者：陆文圭
朝代：宋
体裁：五言律诗

绛帐虚堂设，檐牙雨骤倾。已过惊蛰日，未听候虫声。向晚飞蚊出，偏工傍耳鸣。山灵戏穷士，邀喝夜相迎。
高邮宝应道中
作者：陆文圭
朝代：宋
体裁：五言律诗

长淮昔战争，废地少人耕。野壁三家市，官亭十里程。田夫时识字，水鸟不知名。薄暮宿何处，孤云又一城。
鹤皋诗为振之作
作者：陆文圭
朝代：宋
体裁：七言绝句

鹳鸣于垤妇长叹，鸿渐于陆夫远征。何似山亭闻鹤唳，无人静坐月三更。
鹿葱绝句
作者：陆文圭
朝代：宋
体裁：七言绝句

丹葩信不类苹蒿，雨后常抽绿玉条。此草岂宜充鹿食，瘦茎却比沈郎腰。
黄山上先冢旧葬处
作者：陆文圭
朝代：宋
体裁：七言律诗

一盂麦饭一豚肩，寒食风花泪眼边。倘得黄泉相见母，胜如白日上升天。万家置去成何用，双鹤飞来亦偶然。事死如生莫言孝，几曾庐墓过三年。
一丛花
作者：陆游
朝代：宋

尊前凝伫漫魂迷。犹恨负幽期。从来不惯伤春泪，为伊后、滴满罗衣。那堪更是，吹箫池馆，青子绿阴时。回廊帘影昼参差。偏共睡相宜。朝云梦断知何处，倩双燕、说与相思。从今判了，十分憔悴，图要个人知。仙姝天上自无双。玉面翠蛾长。黄庭读罢心如水，闭朱户、愁近丝簧。窗明几净，闲临唐帖，深炷宝奁香。人间无药驻流光。风雨又催凉。相逢共话清都旧，叹尘劫、生死茫茫。何如伴我，绿蓑青箬，秋晚钓潇湘。
一丛花·其二
作者：陆游
朝代：宋
体裁：词

仙姝天上自无双。玉面翠蛾长。黄庭读罢心如水，闭朱户、愁近丝簧。窗明几净，闲临唐帖，深炷宝奁香。人间无药驻流光。风雨又催凉。相逢共话清都旧，叹尘劫、生死茫茫。何如伴我，绿蓑青箬，秋晚钓潇湘。
一丛花·尊前凝伫漫魂迷
作者：陆游
朝代：宋
体裁：词

尊前凝伫漫魂迷。犹恨负幽期。从来不惯伤春泪，为伊后、滴满罗衣。那堪更是，吹箫池馆，青子绿阴时。回廊帘影昼参差。偏共睡相宜。朝云梦断知何处，倩双燕、说与相思。从今判了，十分憔悴，图要个人知。
一丛花·尊前凝伫漫魂迷
作者：陆游
朝代：宋

尊前凝伫漫魂迷。犹恨负幽期。从来不惯伤春泪，为伊後、滴满罗衣。那堪更是，吹箫池馆，青子绿阴时。回廊帘影昼参差。偏共睡相宜。朝云梦断知何处，倩双燕、说与相思。从今判了，十分憔悴，图要个人知。
一壶歌
作者：陆游
朝代：宋

悠悠日月没根株，常在人间醉一壶。
倾倒欲空还潋灩，不曾教化不曾沽。
一壶歌
作者：陆游
朝代：宋

自从轩昊到隋唐，几见中原作战场！三十万年如电掣，不曾记得不曾忘。
一壶歌五首
作者：陆游
朝代：宋
体裁：诗

其一
悠悠日月没根株，常在人间醉一壶。
倾倒欲空还潋滟，不曾教化不曾沽。
其二
先生醉后即高歌，千古英雄奈我何？
花底一壶天所破，不曾饮尽不曾多。
其三
自从轩昊到隋唐，几见中原作战场！
三十万年如电掣，不曾记得不曾忘。
其四
耻从岳牧立尧庭，况见商周战血腥。
携得一壶闲处饮，不曾苦醉不曾醒。
其五
长安市上醉春风，乱插繁花满帽红。
看尽人间兴废事，不曾富贵不曾穷。
一壶歌五首
作者：陆游
朝代：宋

悠悠日月没根株，常在人间醉一壶。倾倒欲空还潋滟，不曾教化不曾沽。先生醉后即高歌，千古英雄奈我何。花底一壶天所破，不曾饮尽不曾多。自从轩昊到隋唐，几见中原作战场。三十万年如电掣，不曾记得不曾忘。耻从岳牧立尧庭，况见商周战血腥。携得一壶闲处饮，不曾苦醉不曾醒。长安市上醉春风，乱插繁花满帽红。看尽人间兴废事，不曾富贵不曾穷。
一壶歌五首·其一
作者：陆游
朝代：宋
体裁：七言绝句

悠悠日月没根株，常在人间醉一壶。倾倒欲空还潋滟，不曾教化不曾沽。
一壶歌五首·其三
作者：陆游
朝代：宋
体裁：七言绝句

自从轩昊到隋唐，几见中原作战场。三十万年如电掣，不曾记得不曾忘。
一壶歌五首·其二
作者：陆游
朝代：宋
体裁：七言绝句

先生醉后即高歌，千古英雄奈我何。花底一壶天所破，不曾饮尽不曾多。
一壶歌五首·其五
作者：陆游
朝代：宋
体裁：七言绝句

长安市上醉春风，乱插繁花满帽红。看尽人间兴废事，不曾富贵不曾穷。
一壶歌五首·其四
作者：陆游
朝代：宋
体裁：七言绝句

耻从岳牧立尧庭，况见商周战血腥。携得一壶闲处饮，不曾苦醉不曾醒。
一室
作者：陆游
朝代：宋

九万笑鹏抟，幽居一室寛。
雨声便早睡，酒力压新寒。
懒觉闲多味，衰知死有端。
此生吾自断，不必梦邯郸。
一年老一年
作者：陆游
朝代：宋

一年老一年，一日衰一日。譬如东周亡，岂复须大疾。懒惰已废书册久，病来亦复疏杯酒。轫车小住固自佳，拂袖便行亦何有。下床拥火暖有馀，咸豆数粒粥一盂。平生常笑愚公愚，欲栽堕齿染白须。
一年老一年
作者：陆游
朝代：宋

一年老一年，一日衰一日。
譬如东周亡，岂復须大疾。
懒惰已废书册久，病来亦復疏杯酒。
轫车小住固自佳，拂袖便行亦何有。
下床拥火暖有余，咸豆数粒粥一盂。
平生常笑愚公愚，欲栽堕齿染白鬚。
一年老一年
作者：陆游
朝代：宋

一年老一年，一日衰一日；譬如东周亡，岂复须大疾。
嬾惰已废书册久，病来亦复疏杯酒。
轫车小住固自佳，拂袖便行亦何有？下床拥火暖有余，咸豆数粒粥一盂。
平生常笑愚公愚，欲栽堕齿染白须。
一春风雨太半有感
作者：陆游
朝代：宋

忽忽春将老，寒暄尚未齐。
雨昏鸡唱晚，风恶鹊巢低。
写物才殊退，寻芳思欲迷。
余年不须较，只是死秦稽。
一春风雨太半有感
作者：陆游
朝代：宋

忽忽春将老，寒暄尚未齐。雨昏鸡唱晚，风恶鹊巢低。写物才殊退，寻芳思欲迷。馀年不须较，只是死秦稽。
一病七十日
作者：陆游
朝代：宋

一病七十日，共疑无复生。堤全河渐复，师济寇将平。缥缈香云散，飕飀药鼎鸣。庭前有残菊，自笑尚关情。
一病七十日
作者：陆游
朝代：宋

一病七十日，共疑无复生。堤全河渐复，师济寇将平。缥缈香云散，飕飗药鼎鸣。庭前有残菊，自笑尚关情。
一病七十日
作者：陆游
朝代：宋

一病七十日，共疑无復生。
堤全河渐復，师济寇将平。
缥缈香云散，飕飗药鼎鸣。
庭前有残菊，自笑尚关情。
一病四十日天气遂寒感怀有赋
作者：陆游
朝代：宋

幽人病起鬓毛残，硖口楼台九月寒。
暮角又催孤梦断，早霜初染一林丹。
乡闾乖隔知谁健，怀抱凄凉用底宽。
曲米春香虽可醉，瀼西新橘尚余酸。
一病四十日天气遂寒感怀有赋
作者：陆游
朝代：宋

幽人病起鬓毛残，硖口楼台九月寒。暮角又催孤梦断，早霜初染一林丹。乡闾乖隔知谁健，怀抱凄凉用底宽。曲米春香虽可醉，瀼西新橘尚馀酸。
一病四十日天气遂寒感怀有赋
作者：陆游
朝代：宋

幽人病起鬓毛残，硖口楼台九月寒。
暮角又催孤梦断，早霜初染一林丹。
乡闾乖隔知谁健？怀抱凄凉用底宽？麴米春香虽可醉，瀼西新橘尚余酸，
一百五日行
作者：陆游
朝代：宋

一百五日东郊时，陂塘水满雨如丝。人家青烟不禁火，俚俗岂复思子推。旧坟年多木已拱，新坟积土高累累。老鸦飞鸣衔肉去，纸钱雨湿挂树枝。深松茂柏死自乐，地下应笑生人悲。眼中青山身后冢，此事决定君何疑。风吹云破日下照，小滩碎砾光陆离。停车暂憩道傍舍，解囊且补残春诗。
一百五日行
作者：陆游
朝代：宋

一百五日东郊时，陂塘水满雨如丝。人家青烟不禁火，俚俗岂复思子推？旧坟年多木已拱，新坟积土高累累。老鸦飞鸣衔肉去，纸钱雨湿挂树枝。深松茂柏死自乐，地下应笑生人悲。眼中青山身後冢，此事决定君何疑。风吹云破日下照，小滩碎砾光陆离。停车暂憩道傍舍，解囊且补残春诗。
一百五日行
作者：陆游
朝代：宋

一百五日东郊时，陂塘水满雨如丝。
人家青烟不禁火，俚俗岂復思子推。
旧坟年多木已拱，新坟积土高纍纍。
老鸦飞鸣衔肉去，纸钱雨湿挂树枝。
深松茂柏死自乐，地下应笑生人悲。
眼中青山身后冢，此事决定君何疑。
风吹云破日下照，小滩碎砾光陆离。
停车暂憩道傍舍，解囊且补残春诗。
一笑
作者：陆游
朝代：宋
体裁：七言律诗

半醉微吟不怕寒，江边一笑觉天宽。莫愁艇子急冲雨，何逊梅花频倚阑。万事任从皮外去，百年聊作梦中观。放翁纵老狂犹在，倒尽金壶烛未残。
一笑
作者：陆游
朝代：宋

半醉微吟不怕寒，江边一笑觉天寛。
莫愁艇子急衝雨，何逊梅花频倚阑。
万事任从皮外去，百年聊作梦中观。
放翁纵老狂犹在，倒尽金壶烛未残。
一编
作者：陆游
朝代：宋

一编垂首北窗前，皎皎宁当逐物迁。道有废兴何与我，心无愧怍始知天。昔尝西戍八千里，今复东归三十年。死去虽无勋业事，九原犹可见先贤。
一编
作者：陆游
朝代：宋

一编垂首北窗前，皎皎宁当逐物迁。
道有废兴何与我，心无愧怍始知天。
昔尝西戍八千里，今復东归三十年。
死去虽无勋业事，九原犹可见先贤。
一编
作者：陆游
朝代：宋

一编垂首北窗前，皎皎宁当逐物迁？道有废兴何与我，心无媿怍始知天。昔尝西戌八千里，今复东归三十年。死去虽无勋业事，九原犹可见先贤。
一老
作者：陆游
朝代：宋
体裁：七言律诗

太平一老醉腾腾，南陌东阡喜不胜。民力农桑家自足，士崇名节道方兴。骑鲸仙去时犹远，射虎归来气颇增。莫道幽栖交旧绝，月中亦有打门僧。
一落索
作者：陆游
朝代：宋

满路游丝飞絮。韶光将暮。此时谁与说新愁，有百啭、流莺语。俯仰人间今古。神仙何处。花前须判醉扶归，酒不到、刘伶墓。识破浮生虚妄。从人讥谤。此身恰似弄潮儿，曾过了、千重浪。且喜归来无恙。一壶春酿。雨蓑烟笠傍渔矶，应不是、封侯相。
一落索·满路游丝飞絮
作者：陆游
朝代：宋
体裁：词

满路游丝飞絮。韶光将暮。此时谁与说新愁，有百啭、流莺语。俯仰人间今古。神仙何处。花前须判醉扶归，酒不到、刘伶墓。
一落索·识破浮生虚妄
作者：陆游
朝代：宋
体裁：词

识破浮生虚妄。从人讥谤。此身恰似弄潮儿，曾过了、千重浪。且喜归来无恙。一壶春酿。雨蓑烟笠傍渔矶，应不是、封侯相。
一钱
作者：陆游
朝代：宋
体裁：七言绝句

万事纷纷不足论，满庭枯草闭柴门。一钱留得终羞涩，持买餦餭引福孙。
一雨二十日
作者：陆游
朝代：宋

一雨二十日，雨意殊未阑。
我庐大泽中，四顾烟水宽。
东家有小舟，借我不作难。
鸬鷀与鵁鶄，自是平生欢。
更作十日期，水浅生小滩。
相与极幽赏，勿待江月残。
一雨二十日
作者：陆游
朝代：宋

一雨二十日，雨意殊未阑。我庐大泽中，四顾烟水宽。东家有小舟，借我不作难。鸬鹚与鵁鶄，自是平生欢。更作十日期，水浅生小滩。相与极幽赏，勿待江月残。
一齿动摇似不可復留有感
作者：陆游
朝代：宋
体裁：七言律诗

晚境常忧豁可憎，苦留终不受丁宁。主贫何恨客辞去，木老元知叶自零。未害朵颐临肉俎，但妨叩齿读仙经。从今有酒须勤买，莫学骚人要独醒。
一齿动摇已久然余皆坚甚戏作
作者：陆游
朝代：宋

病齿元知不更全，漂浮杌桱已三年。一朝正使终辞去，大嚼犹能尽彘肩。
一齿动摇已久然余皆坚甚戏作
作者：陆游
朝代：宋

病齿元知不更全，漂浮杌𣕕已三年。
一朝正讙使终辞去，大嚼犹能尽彘肩。
一齿动摇已久然馀皆坚甚戏作
作者：陆游
朝代：宋

病齿元知不更全，漂浮杌？已三年。一朝正使终辞去，大嚼犹能尽彘肩。
一齿动摇已久然馀皆坚甚戏作
作者：陆游
朝代：宋
体裁：七言绝句

病齿元知不更全，漂浮杌�已三年。一朝正使终辞去，大嚼犹能尽彘肩。
丁巳正月二日鸡初鸣梦至一山寺名凤山其尤胜
作者：陆游
朝代：宋

已穷阿合胜，更作咮轩游。不尽山河大，无根日月浮。吾身元是幻，何物疆名愁？久觅卓庵处，是间应可留。
丁巳正月二日鸡初鸣梦至一山寺名凤山其尤胜处曰咮轩予为赋诗既觉不遗一字
作者：陆游
朝代：宋
体裁：五言律诗

已穷阿閤胜，更作咮轩游。不尽山河大，无根日月浮。吾身元是幻，何物彊名愁。久觅卓庵处，是间应可留。
丁未上元月色达晓如昼予斋居属贰车领客
作者：陆游
朝代：宋

此夕几年无此情，碧天万里月徐行。
官垆卖酒倾千斛，市里行歌彻五更。
潼酪独烹僧钵美，瑠璃闲照佛龛明。
頽然坐睡君无笑，宝马香车事隔生。
丁未上元月色达晓如昼予斋居属贰车领客
作者：陆游
朝代：宋
体裁：七言律诗

此夕几年无此晴，碧天万里月徐行。官垆卖酒倾千斛，市里行歌彻五更。潼酪独烹僧钵美，琉璃闲照佛龛明。颓然坐睡君无笑，宝马香车事隔生。
丁未正月春色已粲然露坐高风堂北观种花
作者：陆游
朝代：宋

苦寒不解岁峥嵘，病守兀坐忧疲氓。天风谁遣撼斗柄，便觉春色来江城。北山赛庙见残雪，东津送客闻新莺。衣裘渐减体殊健，帘幕乍卷眼为明。今朝天气更佳绝，淡日微漏云徐行。我移胡床坐庭下，幅巾半脱筇枝横。散关旌旗扫昨梦，少城丝竹真前生。数株桃杏亦漫种，未去与汝聊逢迎。
丁未正月春色已粲然露坐高风堂北观种花
作者：陆游
朝代：宋

苦寒不解岁峥嵘，病守兀坐忧疲氓。天风谁遣撼斗柄，便觉春色来江城。北山赛庙见残雪，东津送客闻新莺。衣裘渐减体殊健，帘幕乍捲眼为明。今朝天气更佳绝，淡日微漏云徐行。我移胡床坐庭下，幅巾半脱筇枝横。散关旌旗扫昨梦，少城丝竹真前生。数株桃杏亦漫种，未去与汝聊逢迎。
丁未正月春色已粲然露坐高风堂北观种花
作者：陆游
朝代：宋

苦寒不觧岁峥嵘，病守兀坐忧疲氓。
天风谁遣撼斗柄，便觉春色来江城。
北山赛庙见残雪，东津送客闻新莺。
衣裘渐减体殊健，帘幙乍捲眼为明。
今朝天气更佳绝，淡日微漏云徐行。
我移胡床坐庭下，幅巾半脱笻枝横。
散关旌旗扫昨梦，少城丝竹真前生。
数株桃杏亦漫种，未去与汝聊逢迎。
丁未除夕前二日休假感怀
作者：陆游
朝代：宋

挂冠神武莫踌躇，家具何妨载鹿车。怨谤相乘真市虎，技能已尽似黔驴。黄金散後犹耽酒，白发生来更爱书。新岁定寻林下约，一觞一咏未成疏。
丁未除夕前二日休假感怀二首
作者：陆游
朝代：宋

挂冠神武莫踌躇，家具何妨载鹿车。怨谤相乘真市虎，技能已尽似黔驴。黄金散后犹耽酒，白发生来更爱书。新岁定寻林下约，一觞一咏未成疏。梦寄梅村竹坞间，不堪客里见春还。潮生水欲通南涧，雪霁云犹冒北山。病思过年应小减，官身得假未全闲。变名吴市男儿事，末路低回自笑孱。
丁未除夕前二日休假感怀二首·其一
作者：陆游
朝代：宋

挂冠神武莫踌躇，家具何妨载鹿车。怨谤相乘真市虎，技能已尽似黔驴。黄金散后犹耽酒，白发生来更爱书。新岁定寻林下约，一觞一咏未成疏。
丁未除夕前二日休假感怀二首·其一
作者：陆游
朝代：宋

挂冠神武莫踌躇，家具何妨载鹿车。
怨谤相乘真市虎，技能已尽似黔驴。
黄金散后犹耽酒，白髮生来更爱书。
新岁定寻林下约，一觞一咏未成疏。
丁未除夕前二日休假感怀二首·其二
作者：陆游
朝代：宋

梦寄梅村竹坞间，不堪客裏见春还。
潮生水欲通南涧，雪霁云犹冒北山。
病思过年应小减，官身得假未全闲。
变名吴市男儿事，末路低回自笑孱。
丁未除夕前二日休假感怀二首·其二
作者：陆游
朝代：宋

梦寄梅村竹坞间，不堪客里见春还。潮生水欲通南涧，雪霁云犹冒北山。病思过年应小减，官身得假未全闲。变名吴市男儿事，末路低回自笑孱。
丁酉上元
作者：陆游
朝代：宋

突兀球场锦绣峰，游人士女拥千重。月离云海飞金镜，灯射冰帘掣火龙。信马随车纷醉侠，卖薪买酒到耕农。今年自笑真衰矣，但觉凭鞍睡思浓。
丁酉上元三首
作者：陆游
朝代：宋

突兀毬场锦绣峰，游人士女拥千重。月离云海飞金镜，灯射冰帘掣火龙。信马随车纷醉侠，卖薪买酒到耕农。今年自笑真衰矣，但觉凭鞍睡思浓。鼓吹连天沸五门，灯山万炬动黄昏。美人与月正同色，客子折梅空断魂。宝马暗尘思辇路，钓船孤火梦江村。古来漫道新知乐，此意何由可共论。放翁也入少年场，一笑灯前未歇狂。翠袖成围欺月冷，毡车争道觉尘香。蛮酥点缀春风早，楚饵留连夜漏长。结骑莫辞侵晓色，昔人万里看西凉。
丁酉上元三首·其一
作者：陆游
朝代：宋

突兀毬场锦绣峰，游人士女拥千重。月离云海飞金镜，灯射冰帘掣火龙。信马随车纷醉侠，卖薪买酒到耕农。今年自笑真衰矣，但觉凭鞍睡思浓。
丁酉上元三首·其一
作者：陆游
朝代：宋

突兀毬场锦绣峰，逰人士女拥千重。
月离云海飞金镜，灯射冰帘掣火龙。
信马随车纷醉侠，卖薪买酒到耕农。
今年自笑真衰矣，但觉凭鞍睡思浓。
丁酉上元三首·其三
作者：陆游
朝代：宋

放翁也入少年场，一笑灯前未歇狂。翠袖成围欺月冷，毡车争道觉尘香。蛮酥点缀春风早，楚饵留连夜漏长。结骑莫辞侵晓色，昔人万里看西凉。
丁酉上元三首·其三
作者：陆游
朝代：宋

放翁也入少年场，一笑灯前未歇狂。
翠袖成围欺月冷，氊车争道觉尘香。
蛮酥点缀春风早，楚饵留连夜漏长。
结骑莫辞侵晓色，昔人万里看西凉。
丁酉上元三首·其二
作者：陆游
朝代：宋

鼓吹连天沸五门，灯山万炬动黄昏。
美人与月正同色，客子折梅空断魂。
宝马暗尘思辇路，钓舩孤火梦江村。
古来漫道新知乐，此意何由可共论。
丁酉上元三首·其二
作者：陆游
朝代：宋

鼓吹连天沸五门，灯山万炬动黄昏。美人与月正同色，客子折梅空断魂。宝马暗尘思辇路，钓船孤火梦江村。古来漫道新知乐，此意何由可共论。
丁酉除夕
作者：陆游
朝代：宋

浮生过五十，光景如飞鸿;寒暑俛仰间，四序忽已终。殊方感漂泊，晚境嗟龙锺。桃符舆爆竹，嬾复随儿童。不寐非守岁，燕坐夜过中。气定神自凝，海日何曈曨。岂惟三彭逃，坐觉六人空。徂年勿惆怅，阅事方无穷。
丁酉除夕
作者：陆游
朝代：宋

浮生过五十，光景如飞鸿。寒暑俛仰间，四序忽已终。殊方感飘泊，晚境嗟龙钟。桃符与爆竹，懒复随儿童。不寐非守岁，燕坐夜过中。气定神自凝，海日何曈昽。岂惟三彭逃，坐觉六入空。徂年勿惆怅，阅世方无穷。
丁酉除夕
作者：陆游
朝代：宋

浮生过五十，光景如飞鸿。
寒暑俛仰间，四序忽已终。
殊方感飘泊，晚境嗟龙钟。
桃符与爆竹，懒復随儿童。
不寐非守岁，燕坐夜过中。
气定神自凝，海日何瞳昽。
岂惟三彭逃，坐觉六入空。
徂年勿惆怅，阅世方无穷。
七侄岁暮同诸孙来过偶得长句
作者：陆游
朝代：宋
体裁：七言律诗

雨垫林宗一角巾，萧条村路并烟津。四朝遇主终身困，八世为儒举族贫。行摘残蔬循废圃，卧闻饥雀噪空囷。封胡羯末皆佳甚，剩喜团栾一笑新。
七十
作者：陆游
朝代：宋
体裁：七言律诗

七十残年百念枯，桑榆元不补东隅。但存隐具金鸦觜，那梦朝衣玉鹿卢。身世蚕眠将作茧，形容牛老已垂胡。客来莫问先生处，不钓娥江即镜湖。
七十
作者：陆游
朝代：宋

七十残年百念枯，桑榆元不补东隅。
但存隠具金鸦觜，那梦朝衣玉鹿卢。
身世蚕眠将作茧，形容牛老已垂胡。
客来莫问先生处，不钓娥江即镜湖。
七十一翁吟
作者：陆游
朝代：宋

七十一翁心事阑，坐叨祠禄养衰残。樽中无酒但清坐，架上有书犹纵观。吏部齿摇心怅望，将军髀满泪丸澜。客来共饭增羞涩，小摘山蔬不掩盘。
七十一翁吟
作者：陆游
朝代：宋
体裁：七言律诗

七十一翁心事阑，坐叨祠禄养衰残。樽中无酒但清坐，架上有书犹纵观。吏部齿摇心怅望，将军髀满泪汍澜。客来共饭增羞涩，小摘山蔬不掩盘。
七十三吟
作者：陆游
朝代：宋

七十三年事事新，涵濡幸作六朝民。发无可白方为老，酒不能赊始觉贫。末路已悲身是客，此心犹与物为春。柴门勿谓常岑寂，时有乡邻请药人。
七十三吟
作者：陆游
朝代：宋

七十三年事事新，涵濡幸作六朝民。
髮无可白方为老，酒不能赊始觉贫。
末路已悲身是客，此心犹与物为春。
柴门勿谓常岑寂，时有乡邻请药人。
七十二岁吟
作者：陆游
朝代：宋
体裁：七言律诗

七十人言自古稀，我今过二未全衰。读书似走名场日，许国如骑战马时。秋晚雁来空自感，夜阑酒尽不胜悲。渭滨星霣逾千载，一表何人继出师。
七十二岁吟
作者：陆游
朝代：宋

七十人言自古稀，我今过二未全衰。
读书似走名场日，许国如骑战马时。
秋晚雁来空自感，夜阑酒尽不胜悲。
渭滨星霣逾千载，一表何人继出师！
七月一日夜坐舍北水涯戏作
作者：陆游
朝代：宋

兀傲胡床酒半醒，钓筒收尽数舟横。风生细葛无三伏，月上疏林正四更。北斗离离低欲尽，明河脉脉去无声。斥仙岂复尘中恋，便拟骑鲸返玉京。
七月一日夜坐舍北水涯戏作
作者：陆游
朝代：宋

兀傲胡床酒半醒，钓筒收尽数舟横。风生细葛无三伏，月上疏林正四更。北斗离离低欲尽，明河脉脉去无声。斥僊岂复尘中恋，便拟骑鲸返玉京。
七月一日夜坐舍北水涯戏作
作者：陆游
朝代：宋

兀傲胡床酒半醒，钓筒收尽数舟横。
风生细葛无三伏，月上疏林正四更。
北斗离离低欲尽，明河脉脉去无声。
斥僊岂復尘中恋，便拟骑鲸返玉京。
七月下旬得疾不能出户者十有八日病起有赋
作者：陆游
朝代：宋

秋风吹海氛，气候颇不令。
昏昏七十翁，扰扰半月病。
着书殊未成，即死目不瞑。
扶持赖药物，仅得全性命。
雨添苔晕青，风入桐枝劲。
深巷无人声，搘颐发孤咏。
七月下旬得疾不能出户者十有八日病起有赋
作者：陆游
朝代：宋

秋风吹海氛，气候颇不令。
昏昏七十翁，扰扰半月病。
著书殊未成，即死目不瞑。
扶持赖药物，仅得全性命。
雨添苔晕青，风入桐枝劲。
深巷无人声，搘颐发孤咏。
七月下旬得疾不能出户者十有八日病起有赋
作者：陆游
朝代：宋

秋风吹海氛，气候颇不令。昏昏七十翁，扰扰半月病。著书殊未成，即死目不瞑。扶持赖药物，仅得全性命。雨添苔晕青，风入桐枝劲。深巷无人声，支颐发孤咏。
七月二十一日午睡梦泛江风涛甚壮觉而有赋
作者：陆游
朝代：宋

梦中不记适何邦，风饱蒲帆入大江。久矣眼中无此快，蹴天雪浪溅船窗。
七月二十一日午睡梦泛江风涛甚壮觉而有赋
作者：陆游
朝代：宋

梦中不记适何邦，风饱蒲颿入大江。久矣眼中无此快，蹴天雪浪溅船窗。
七月二十四日作
作者：陆游
朝代：宋

闲拂青铜一惘然，此生应老海云边。凉颸入袂诗初就，幽鸟呼人梦不全。天上鹊归星渚冷，月中桂长露华鲜。射胡羽箭凋零尽，坐负心期四十年！
七月二十四日作
作者：陆游
朝代：宋
体裁：七言律诗

闲拂青铜一惘然，此生应老海云边。凉飔入袂诗初就，幽鸟呼人梦不全。天上鹊归星渚冷，月中桂长露华鲜。射胡羽箭凋零尽，坐负心期四十年。
七月二日夜赋
作者：陆游
朝代：宋

鄙人志趋在渔樵，四十年来负圣朝。
本耻弹冠良易挂，未尝刻印敢烦销。
盈盈微月生江渚，袅袅清笳下郡谯。
衰病逢秋真一洗，井床桐叶已先飘。
七月二日夜赋
作者：陆游
朝代：宋

鄙人志趣在渔樵，四十年来负圣朝。本耻弹冠良易挂，未尝刻印敢烦销。盈盈微月生江渚，袅袅清笳下郡谯。衰病逢秋真一洗，井床桐叶已先飘。
七月二日夜赋
作者：陆游
朝代：宋

鄙人志趣在渔樵，四十年来负圣朝。本耻弹冠良易挂，未尝刻印敢烦销？盈盈微月生江渚，嫋嫋清笳下郡谯。衰病逢秋真一洗，井床桐叶已先飘。
七月八日马上作
作者：陆游
朝代：宋

沟水浸新月，街槐生碧烟。明河七夕后，倦马五门前。小市灯初闹，高楼鼓已传。赋诗宽客恨，哦罢却凄然。
七月八日马上作
作者：陆游
朝代：宋

沟水浸新月，街槐生碧烟。
明河七夕后，倦马五门前。
小市灯初闹，高楼鼓已传。
赋诗寛客恨，哦罢却凄然。
七月八日马上作
作者：陆游
朝代：宋

沟水浸新月，街槐生碧烟。明河七夕後，倦马五门前。小市灯初闹，高楼鼓已传。赋诗宽客恨，哦罢却凄然。
七月十一日见落叶
作者：陆游
朝代：宋

叶雕非一日，盛夏则已然。一叶复一叶，及此摇落天。晨起坐堂上，散若飞鸟翩。昔时可藏鸦，今欲不庇蝉。顾视庭中草，亦复非阡眠。百谷秋皆成，是谓造化权。岂为草木计，而欲求两全。物理贵见微，勇退差为贤。
七月十一日见落叶
作者：陆游
朝代：宋

叶雕非一日，盛夏则已然。
一叶復一叶，及此摇落天。
晨起坐堂上，散若飞鸟翩。
昔时可藏鸦，今欲不庇蝉。
顾视庭中草，亦復非阡眠。
百谷秋皆成，是谓造化权。
岂为草木计，而欲求两全。
物理贵见微，勇退差为贤。
七月十一日见落叶
作者：陆游
朝代：宋

叶雕非一日，盛夏则已然，一叶复一叶，及此摇落天。晨起坐堂上，散若飞鸟翩，昔时可藏鸦，今欲不庇蝉。顾视庭中草，亦复非阡眠。百谷秋皆成，是谓造化权。岂为草木计，而欲求两全？物理贵见微，勇退差为贤。
七月十一日雨后夜坐户外观月
作者：陆游
朝代：宋

浴罢淡无事，岸帻临前轩。雷雨始退散，云月相吐吞。风蝉断还续，枝间终夕喧。露萤阖复开，熠熠缀草根。残暑会当去，孰敢厌炮燔。四时莽相代，所叹岁月奔。欢悰挽不留，白发生无根。儿女日夜长，子且复有孙。涧松偶未薪，野鹤犹孤鶱。华表幸来归，馀事何足言。
七月十一日雨后夜坐户外观月
作者：陆游
朝代：宋

浴罢淡无事，岸帻临前轩。
雷雨始退散，云月相吐吞。
风蝉断还续，枝间终夕喧。
露萤阖復开，熠熠缀草根。
残暑会当去，孰敢厌炮燔。
四时莽相代，所嘆岁月奔。
欢悰挽不留，白髮生无根。
儿女日夜长，子且復有孙。
涧松偶未薪，野鹤犹孤鶱。
华表幸来归，余事何足言。
七月十一日雨後夜坐户外观月
作者：陆游
朝代：宋

浴罢淡无事，岸帻临前轩。雷雨始退散，云月相吐吞。风蝉断还续，枝间终夕喧。露萤阖复开，熠熠缀草根。残暑会当去，孰敢厌炮燔？四时莽相代，所叹岁月奔。欢悰挽不留，白发生无根。儿女日夜长，子且复有孙。涧松偶未薪，野鹤犹孤骞。华表幸来归，余事何足言！
七月十七夜五更起坐至旦
作者：陆游
朝代：宋
体裁：五言律诗

秋容淡如水，昨暮到江城。世事违高枕，年华入短檠。书中固多味，身外尽浮名。倚壁方清啸，蓬窗已送明。
七月十七日大雨极凉
作者：陆游
朝代：宋

吴中七月热未己，渴乌呀呀井无水。
炎官护前不少敛，树头敢望秋风起。
天公老手亦岂难，雨来黑云如壊山。
瓦沟淙淙万银竹，变化只在须臾间。
老夫挑灯北窗下，山童夜归泥过踝。
草根促织有底忙，缣衣未赎还慨慷。
七月十七日大雨极凉
作者：陆游
朝代：宋

吴中七月热未已，渴乌呀呀井无水。炎官护前不少敛，树头敢望秋风起。天公老手亦岂难，雨来黑云如坏山。瓦沟淙淙万银竹，变化只在须臾间。老夫挑灯北窗下，山童夜归泥过踝。草根促织有底忙，缣衣未赎还慨慷。
七月十七日大雨极凉
作者：陆游
朝代：宋

吴中七月热未已，渴乌呀呀井无水。炎官护前不少歛，树头敢望秋风起。天公老手亦岂难，雨来黑云如坏山；瓦沟淙淙万银竹，变化只在须臾间。老夫挑灯北窗下，山童夜归泥过踝。草根促织有底忙？缣衣未赎还慨慷。
七月十七晚行湖塘雷雨大作
作者：陆游
朝代：宋
体裁：七言律诗

电火雷车下九关，我行暮出郊原间。鬅鬙暗树类奇鬼，突兀黑云如坏山。江潮默应鳗岫溢，铁锁自脱梅梁还。今夕虚檐泻悬瀑，预知高枕听淙潺。
七月十七晚行湖塘雷雨大作
作者：陆游
朝代：宋

电火雷车下九关，我行暮出郊原间。鬅鬙暗树类奇鬼，突兀黑云如壤山。江潮默应鳗岫溢，铁锁自脱梅梁还。今夕虚檐泻悬瀑，预知高枕听淙潺。
七月十九日大风雨雷电
作者：陆游
朝代：宋
体裁：七言律诗

雷车动地电火明，急雨遂作盆盎倾。强弩夹射马陵道，屋瓦大震昆阳城。岂独鱼虾空际落，真成盖屐舍中行。明朝雨止寻幽梦，尚听飞涛溅瀑声。
七月十八夜枕上作
作者：陆游
朝代：宋
体裁：五言律诗

电掣光如昼，雷轰意未平。乱云俄卷尽，孤月却徐行。露草蛩相语，风枝鹊自惊。一凉吾事足，美睡到窗明。
七月十四夜观月
作者：陆游
朝代：宋
体裁：七言绝句

不复微云滓太清，浩然风露欲三更。开帘一寄平生快，万顷空江著月明。
七月十四夜观月
作者：陆游
朝代：宋

不復微云滓太清，浩然风露欲三更。
开帘一寄平生快，万顷空江着月明。
七月十日到故山削瓜瀹茗翛然自适
作者：陆游
朝代：宋
体裁：七言律诗

镜湖清绝胜吴松，家占湖山第一峰。瓜冷霜刀开碧玉，茶香铜碾破苍龙。壮心自笑老犹在，狂态极知人不容。击壤穷阎歌帝力，未妨尧舜亦亲逢。
七月四日夜赋
作者：陆游
朝代：宋

楼角西南月一鈎，晚瓜落刃酒新篘。
仙家又怆银河别，太史新班玉历秋。
衰病岁时良冉冉，穷愁身世转悠悠。
莫因乞巧嘲儿女，我亦飘然水上浮。
七月四日夜赋
作者：陆游
朝代：宋

楼角西南月一钓，晚瓜落刃酒新篘。仙家又怆银河别，太史新班玉历秋。衰病岁时良冉冉，穷愁身世转悠悠。莫因乞巧嘲儿女，我亦飘然水上浮。
七月四日夜赋
作者：陆游
朝代：宋

楼角西南月一钩，晚瓜落刃酒新篘。仙家又怆银河别，太史新班玉历秋。衰病岁时良冉冉，穷愁身世转悠悠。莫因乞巧嘲儿女，我亦飘然水上浮。
万州放船过下岩小留
作者：陆游
朝代：宋

画船四月满旗风，饮散匆匆鹢首东。
醉裏偏怜江水緑，意中已想荔枝红。
断碑零落莓苔遍，幽涧淙潺略彴通。
一疋宁无好东绢，凭谁画此碧玲珑。
万州放船过下岩小留
作者：陆游
朝代：宋

画船四月满旗风，饮散匆匆鹢首东。醉里偏怜江水绿，意中已想荔枝红。断碑零落莓苔遍，幽涧淙潺略彴通。一疋宁无好东绢，凭谁画此碧玲珑。
万庵禅师真赞
作者：陆游
朝代：宋

洒洒落落五十年，一句不说祖师禅。
妙喜堂中正法眼，等闲灭在瞎馿边。
万庵禅师真赞
作者：陆游
朝代：宋

洒洒落落五十年，一句不说祖师禅。妙喜堂中正法眼，等闲灭在瞎驴边。
万庵禅师真赞
作者：陆游
朝代：宋

灑灑落落五十年，一句不说祖师禅。
妙喜堂中正法眼，等闲滅在瞎驢边。
万里桥江上习射
作者：陆游
朝代：宋

坡陇如涛东北倾，胡床看射及春晴。风和渐减雕弓力，野迥遥闻羽箭声。天上搀抢端可落，草间狐兔不须惊。丈夫未死谁能料，一笴他年下百城。
万里桥江上习射
作者：陆游
朝代：宋

坡陇如涛东北倾，胡床看射及春晴。
风和渐减雕弓力，野逈遥闻羽箭声。
天上搀抢端可落，草间狐兔不须惊。
丈夫未死谁能料，一笴他年下百城。
丈亭遇老人长眉及肩欲就之语忽已张帆吹笛而去
作者：陆游
朝代：宋

飒飒长眉緑覆肩，欲推寿数意茫然。
若非楚国庚寅岁，定是尧时丙子年。
铜笛一声惊宿鹭，蒲帆数幅破晴烟。
遥知乘醉江湖去，黄鹤楼头又放颠。
丈亭遇老人长眉及肩欲就之语忽已张帆吹笛而去
作者：陆游
朝代：宋
体裁：七言律诗

飒飒长眉绿覆肩，欲推寿数意茫然。若非楚国庚寅岁，定是尧时丙子年。铜笛一声惊宿鹭，蒲帆数幅破晴烟。遥知乘醉江湖去，黄鹤楼头又放颠。
丈人观
作者：陆游
朝代：宋

黄金篆书扁朱门，夹道巨竹屯苍云。崖岭划若天地分，千柱耽耽压其垠。缨冠肃谒丈人君，广殿空庭吹宝熏。摩挲画墙手为皲，异哉山夔与土羵。物怪齾齾冠丘坟，仙人佩玉杂帨＊。手整貂冠最不群，欲去不忍恨日曛。道翁采药昼夜勤，松根茯苓获兼斤。人芝植立强骨筋，狗杞群吠声狺狺。山炉小甄吹幽芬，朱颜不饮常自醺。我亦宿诵五千文，一念之差堕世纷。逝将从翁走如麋，隐书秘诀何由闻？
丈人观
作者：陆游
朝代：宋
体裁：古风

黄金篆书扁朱门，夹道巨竹屯苍云。崖岭划若天地分，千柱耽耽压其垠。缨冠肃谒丈人君，广殿空庭吹宝熏。摩挲画墙手为皲，异哉山巙与土羵。物怪齾齾冠丘坟，仙人佩玉杂帨帉。手整貂冠最不群，欲去不忍恨日曛。道翁采药昼夜勤，松根茯苓获兼斤。人芝植立彊骨觔，狗杞群吠声狺狺。山炉小甑吹幽芬，朱颜不饮常自醺。我亦宿诵五千文，一念之差堕世纷。逝将从翁走如麋，隐书秘诀何由闻。
三三孙十月九日生日翁翁为赋诗为寿
作者：陆游
朝代：宋
体裁：七言律诗

正过重阳一月时，龟堂欢喜抱孙枝。弃襦已足惊关吏，堆笏宁惟取世资。落笔千言犹细事，读书万卷要深期。汝翁豪杰非今士，不用担簦更觅师。
三三孙十月九日生日翁翁为赋诗为寿
作者：陆游
朝代：宋

正过重阳一月时，龟堂驩喜抱孙枝。弃繻已足惊关吏，堆笏宁惟取世资？落笔千言犹细事，读书万卷要深期。汝翁豪杰非今士，不用担簦更觅师。
三二年来夜梦每过吾庐之西一士友家观书饮酒方梦时亦自知其为梦也二首
作者：陆游
朝代：宋

西邻好友工谈笑，每见明知是梦中。樽酒不空书满架，何时真得与君同。清言亹亹岸纶巾，久矣吾游无若人。自怪梦中来往熟，抱琴携酒过西邻。
三二年来夜梦每过吾庐之西一士友家观书饮酒方梦时亦自知其为梦也二首·其二
作者：陆游
朝代：宋
体裁：七言绝句

清言亹亹岸纶巾，久矣吾游无若人。自怪梦中来往熟，抱琴携酒过西邻。
三二年来夜梦每过吾庐之西一士支家观书饮酒
作者：陆游
朝代：宋

清言亹亹岸纶巾，久矣吾游无若人！自怪梦中来往熟，抱琴携酒过西邻。
三二年来夜梦每过吾庐之西一士支家观书饮酒
作者：陆游
朝代：宋

西邻好友工谈笑，每见明知是梦中。
樽酒不空书满架，何时真得与君同？
三山卜居三十有四年矣老身七十有五儿辈亦颇宦学未为非吉也偶作五字示诸儿
作者：陆游
朝代：宋
体裁：五言律诗

买地不占龟，心知百世宜。西邻梅福隐，南望项王祠。庵小偷僧样，陂长按古规。保家无异法，一念勿萌欺。
三山卜居今三十有三年矣屋陋甚而地有余数世
作者：陆游
朝代：宋

再见封侯未为快，一掷成卢安用再？世间得意固多矣，堪笑穷人事常败。
我生出仕四十年，寸进恰如船上埭。
即今卧病茅檐里，回首穷通竟何在！荆山之下玉抵鹊，两京春齐论斤卖。
苏秦煌煌佩六印，尼父栖栖厄陈蔡。
玄保美官辄见思，东野出门常有碍。
躬耕至老岂不佳，子孙当以吾为戒。
三山卜居今三十有三年矣屋陋甚而地有余数世之后当自成一村今日病少间作诗以示后人二首·其二
作者：陆游
朝代：宋

再见封侯未为快，一掷成卢安用再。
世间得意固多矣，堪笑穷人事常败。
我生出仕四十年，寸进恰如船上埭。
即今卧病茅檐裏，回首穷通竟何在。
荆山之下玉抵鹊，两京春荠论斤卖。
苏秦煌煌佩六印，尼父栖栖厄陈蔡。
玄保美官辄见思，东野出门常有碍。
躬耕至老岂不佳，子孙当以吾为戒。
三山卜居今三十有三年矣屋陋甚而地有馀数世之后当自成一村今日病少间作诗以示后人二首
作者：陆游
朝代：宋

印累累，绶若若，换君朱颜君不觉。冠如箕，剑拄颐，苍头庐儿笑君痴。不如短褐归乡舍，上毕租庸下婚嫁。横陂引水莳禾黍，高陆犁荒种桑柘。比邻毕出观夜场，老稚相呼作春社。鸡争舂米茅檐底，犬吠行人槿篱罅。数椽幸可传子孙，此地它年名陆村。藜羹一饱能世守，殊胜养牛并上尊。再见封侯未为快，一掷成卢安用再。世间得意固多矣，堪笑穷人事常败。我生出仕四十年，寸进恰如船上埭。即今卧病茅檐里，回首穷通竟何在。荆山之下玉抵鹊，两京春荠论斤卖。苏秦煌煌佩六印，尼父栖栖厄陈蔡。玄保美官辄见思，东野出门常有碍。躬耕至老岂不佳，子孙当以吾为戒。
三山卜居今三十有三年矣屋陋甚而地有馀数世之后当自成一村今日病少间作诗以示后人二首·其一
作者：陆游
朝代：宋
体裁：古风

印累累，绶若若，换君朱颜君不觉。冠如箕，剑拄颐，苍头庐儿笑君痴。不如短褐归乡舍，上毕租庸下婚嫁。横陂引水莳禾黍，高陆犁荒种桑柘。比邻毕出观夜场，老稚相呼作春社。鸡争舂米茅檐底，犬吠行人槿篱罅。数椽幸可传子孙，此地它年名陆村。藜羹一饱能世守，殊胜养牛并上尊。
三山卜居今三十有三年矣屋陋甚而地有馀数世之后当自成一村今日病少间作诗以示后人二首·其二
作者：陆游
朝代：宋

再见封侯未为快，一掷成卢安用再。世间得意固多矣，堪笑穷人事常败。我生出仕四十年，寸进恰如船上埭。即今卧病茅檐里，回首穷通竟何在。荆山之下玉抵鹊，两京春荠论斤卖。苏秦煌煌佩六印，尼父栖栖厄陈蔡。玄保美官辄见思，东野出门常有碍。躬耕至老岂不佳，子孙当以吾为戒。
三山杜门作歌
作者：陆游
朝代：宋

宽恩四赋仙祠禄，每忍惭颜救枵腹。五秉初辞官粟红，一瓢自酌岩泉绿。天公乘除不负汝，宿疾微平岁中熟。鸣呼！字字细读逍遥篇，此去八十有几年？
三山杜门作歌
作者：陆游
朝代：宋

高宗下诏传神器，嗣皇御殿犹挥涕。
当时获缀鵷鹭行，百寮拜舞皆歔欷。
小臣疏贱亦何取，即日趋召登丹陛。
鸣呼！桥山岁晚松柏寒，杀身从死岂所难！
三山杜门作歌五首
作者：陆游
朝代：宋

我生学步逢丧乱，家在中原厌奔窜。淮边夜闻贼马嘶，跳去不待鸡号旦。人怀一饼草间伏，往往经旬不炊爨。呜呼乱定百口俱得全，孰为此者宁非天。高宗下诏传神器，嗣皇御殿犹挥涕。当时获缀鹓鹭行，百寮拜舞皆歔欷。小臣疏贱亦何取，即日趋召登丹陛。呜呼桥山岁晚松柏寒，杀身从死岂所难。中岁远游踰剑阁，青衫误入征西幕。南沮水边秋射虎，大散关头夜闻角。画策虽工不见用，悲吒那复从军乐。呜呼人生难料老更穷，麦野桑村白发翁。晚入南宫典笺奏，滥陪太史牛马走。忽然名在白简中，一棹还家倾腊酒。十年光阴如电雹，绿蓑黄犊从邻叟。呜呼古来肮脏例倚门，况我本自安丘园。宽恩四赋仙祠禄，每忍惭颜救枵腹。五秉初辞官粟红，一瓢自酌岩泉绿。天公乘除不负汝，宿疾微平岁中熟。呜呼字字细读逍遥篇，此去八十有几年。
三山杜门作歌五首·其一
作者：陆游
朝代：宋
体裁：古风

我生学步逢丧乱，家在中原厌奔窜。淮边夜闻贼马嘶，跳去不待鸡号旦。人怀一饼草间伏，往往经旬不炊爨。呜呼乱定百口俱得全，孰为此者宁非天。
三山杜门作歌五首·其三
作者：陆游
朝代：宋

中岁远游踰剑阁，青衫误入征西幕。南沮水边秋射虎，大散关头夜闻角。画策虽工不见用，悲吒那复从军乐。呜呼人生难料老更穷，麦野桑村白发翁。
三山杜门作歌五首·其三
作者：陆游
朝代：宋

中岁远游踰剑阁，青衫误入征西幕。
南沮水边秋射虎，大散关头夜闻角。
画策虽工不见用，悲咤那復从军乐。
呜呼人生难料老更穷，麦野桑村白髮翁。
三山杜门作歌五首·其二
作者：陆游
朝代：宋
体裁：古风

高宗下诏传神器，嗣皇御殿犹挥涕。当时获缀鹓鹭行，百寮拜舞皆歔欷。小臣疏贱亦何取，即日趋召登丹陛。呜呼桥山岁晚松柏寒，杀身从死岂所难。
三山杜门作歌五首·其五
作者：陆游
朝代：宋
体裁：古风

宽恩四赋仙祠禄，每忍惭颜救枵腹。五秉初辞官粟红，一瓢自酌岩泉绿。天公乘除不负汝，宿疾微平岁中熟。呜呼字字细读逍遥篇，此去八十有几年。
三山杜门作歌五首·其四
作者：陆游
朝代：宋

晚入南宫典笺奏，滥陪太史牛马走。忽然名在白简中，一棹还家倾腊酒。十年光阴如电雹，绿蓑黄犊从邻叟。呜呼古来肮脏例倚门，况我本自安丘园。
三山杜门作歌五首·其四
作者：陆游
朝代：宋

晚入南宫典笺奏，滥陪太史牛马走。
忽然名在白简中，一棹还家倾腊酒。
十年光阴如电雹，绿蓑黄犊从邻叟。
呜呼古来骯脏例倚门，况我本自安丘园。
三峡歌
作者：陆游
朝代：宋

万州溪西花柳多，四邻相应竹枝歌。
问君今夕不痛饮，奈此满川明月何！
三峡歌九首
作者：陆游
朝代：宋

神女庙前秋月明，黄牛峡里暮猿声。危途性命不容恤，百丈牵船侵夜行。不怕滩如竹节稠，新滩已过可无忧。古妆峨峨一尺髻，木盎银杯邀客舟。十二巫山见九峰，船头彩翠满秋空。朝云暮雨浑虚语，一夜猿啼明月中。锦绣楼前看卖花，麝香山下摘新茶。长安卿相多忧畏，老向夔州不用嗟。险诈沾沾不愧天，交情回首薄如烟。东游万里虽堪乐，滟滪瞿唐要放船。蛮江水碧瘴花红，白舫黄旗无便风。涪万四时常避水，棚居高出乱云中。乱插山花篢子红，蛮歌相和瀼西东。忽然四散不知处，踏月扪萝归峒中。万州溪西花柳多，四邻相应竹枝歌。问君今夕不痛饮，奈此满川明月何。我游南宾春暮时，蜀船曾系挂猿枝。云迷江岸屈原塔，花落空山夏禹祠。
三峡歌九首·其一
作者：陆游
朝代：宋

神女庙前秋月明，黄牛峡裏暮猿声。
危途性命不容恤，百丈牵船侵夜行。
三峡歌九首·其一
作者：陆游
朝代：宋

神女庙前秋月明，黄牛峡里暮猿声。危途性命不容恤，百丈牵船侵夜行。
三峡歌九首·其七
作者：陆游
朝代：宋
体裁：七言绝句

乱插山花篢子红，蛮歌相和瀼西东。忽然四散不知处，踏月扪萝归峒中。
三峡歌九首·其三
作者：陆游
朝代：宋
体裁：七言绝句

十二巫山见九峰，船头彩翠满秋空。朝云暮雨浑虚语，一夜猿啼明月中。
三峡歌九首·其九
作者：陆游
朝代：宋

我游南宾春暮时，蜀船曾系挂猿枝。云迷江岸屈原塔，花落空山夏禹祠。
三峡歌九首·其九
作者：陆游
朝代：宋

我游南宾春暮时，蜀船曾繫挂猿枝。
云迷江岸屈原塔，花落空山夏禹祠。
三峡歌九首·其二
作者：陆游
朝代：宋
体裁：七言绝句

不怕滩如竹节稠，新滩已过可无忧。古妆峨峨一尺髻，木盎银杯邀客舟。
三峡歌九首·其五
作者：陆游
朝代：宋
体裁：七言绝句

险诈沾沾不愧天，交情回首薄如烟。东游万里虽堪乐，滟滪瞿唐要放船。
三峡歌九首·其八
作者：陆游
朝代：宋
体裁：七言绝句

万州溪西花柳多，四邻相应竹枝歌。问君今夕不痛饮，奈此满川明月何。
三峡歌九首·其六
作者：陆游
朝代：宋
体裁：七言绝句

蛮江水碧瘴花红，白舫黄旗无便风。涪万四时常避水，棚居高出乱云中。
三峡歌九首·其四
作者：陆游
朝代：宋
体裁：七言绝句

锦绣楼前看卖花，麝香山下摘新茶。长安卿相多忧畏，老向夔州不用嗟。
三年前与儿辈步过东泾小岭得胜处可营别墅贫不能成偶復至其地怅然有感
作者：陆游
朝代：宋
体裁：七言律诗

前年度岭踏斜阳，曾卜松阴置草堂。只倚气吞云梦泽，竟无钱买雪堆庄。烟脂菱角空频摘，火齐杨梅已再尝。事不如心居十九，往来常羡捕鱼郎。
三月一日府宴学射山
作者：陆游
朝代：宋

北出升仙路少东，据鞍自笑老从戎。
百年身世酣歌里，千古功名感慨中。
天远仅分山仿佛，雾收初见日曈曨。
横空我欲江湖去，谁借泠然御寇风。
三月一日府宴学射山
作者：陆游
朝代：宋

北出升仙路少东，据鞍自笑老从戎。百年身世酣歌里，千古功名感慨中。天远仅分山髣髴，雾收初见日曈昽。横空我欲江湖去，谁借泠然禦寇风。
三月一日府宴学射山
作者：陆游
朝代：宋

北出昇仙路少东，据鞍自笑老从戎。
百年身世酣歌裏，千古功名感慨中。
天远仅分山髣髴，雾收初见日曈昽。
横空我欲江湖去，谁借泠然御寇风。
三月三十夜闻杜宇
作者：陆游
朝代：宋
体裁：七言绝句

斗转春归不自由，韶华已逐水东流。子规独抱区区意，血泪交零晓未休。
三月二十一日作
作者：陆游
朝代：宋

蹴踘墙东一市譁，秋韆楼外两旗斜。
及时小雨放桐叶，无赖余寒开楝花。
明月吹笙思蜀苑，软尘骑马梦京华。
懽情减尽朱颜改，节物催人只自嗟。
三月二十一日作
作者：陆游
朝代：宋

蹴鞠墙东一市哗，鞦韆楼外两旗斜。及时小雨放桐叶，无赖馀寒开楝花。明月吹笙思蜀苑，软尘骑马梦京华。欢情减尽朱颜改，节物催人只自嗟。
三月二十二日作
作者：陆游
朝代：宋
体裁：五言律诗

雨过草争出，溪湍鱼逆行。轻舟摘莼菜，小市听莺声。万事已无梦，一樽犹有情。吾儿能讲学，不必说无生。
三月二十二日作
作者：陆游
朝代：宋

雨过草争出，溪湍鱼逆行。
轻舟摘蒪菜，小市听莺声。
万事已无梦，一樽犹有情。
吾儿能讲学，不必说无生。
三月二十五夜达旦不能寐
作者：陆游
朝代：宋

愁眼已无寐，更堪衰病婴？萧萧窗竹影，磔磔水禽声。
捶楚民方急，烟尘虏未平。
一身那敢计，雪涕为时倾！
三月二十五夜达旦不能寐二首
作者：陆游
朝代：宋

愁眼已无寐，更堪衰病婴。萧萧窗竹影，磔磔水禽声。捶楚民方急，烟尘虏未平。一身那敢计，雪涕为时倾。忧国心常折，观书眼欲枯。百年终坎壈，一饭且枝梧。忽忽残春过，迢迢清夜徂。壮心空万里，老病要人扶。
三月二十五夜达旦不能寐二首·其一
作者：陆游
朝代：宋
体裁：五言律诗

愁眼已无寐，更堪衰病婴。萧萧窗竹影，磔磔水禽声。捶楚民方急，烟尘虏未平。一身那敢计，雪涕为时倾。
三月二十五夜达旦不能寐二首·其二
作者：陆游
朝代：宋
体裁：五言律诗

忧国心常折，观书眼欲枯。百年终坎壈，一饭且枝梧。忽忽残春过，迢迢清夜徂。壮心空万里，老病要人扶。
三月二十日儿辈出谒孤坐北窗
作者：陆游
朝代：宋

园林春已空，陂港雨新足，泥深黄犊健，桑老紫椹熟。
丰年逋负少，村社餍酒肉，微风吹醉醒，起和饭牛曲。
三月二十日儿辈出谒孤坐北窗
作者：陆游
朝代：宋

岁月不相贷，布谷忽已鸣。新夏亦自佳，北窗绿阴成。读书老易倦，披衣绕阶行，摩挲桄榔杖，与汝乐太平。
三月二十日儿辈出谒孤坐北窗二首
作者：陆游
朝代：宋

园林春已空，陂港雨新足。泥深黄犊健，桑老紫椹熟。丰年逋负少，村社餍酒肉。微风吹醉醒，起和饭牛曲。岁月不相贷，布谷忽已鸣。新夏亦自佳，北窗绿阴成。读书老易倦，披衣绕阶行。摩挲桄榔杖，与汝乐太平。
三月二十日儿辈出谒孤坐北窗二首·其一
作者：陆游
朝代：宋
体裁：古风

园林春已空，陂港雨新足。泥深黄犊健，桑老紫椹熟。丰年逋负少，村社餍酒肉。微风吹醉醒，起和饭牛曲。
三月二十日儿辈出谒孤坐北窗二首·其二
作者：陆游
朝代：宋
体裁：古风

岁月不相贷，布谷忽已鸣。新夏亦自佳，北窗绿阴成。读书老易倦，披衣绕阶行。摩挲桄榔杖，与汝乐太平。
三月二十日晚酌
作者：陆游
朝代：宋

暂因赐沐作闲身，太息才馀一日春。委地落花新著雨，穿帘归燕不生人。卫青此日怪长揖，王翰当年谋卜邻。商略晚窗须小醉，朱樱青店正尝新。
三月二十日晚酌
作者：陆游
朝代：宋

暂因赐沐作闲身，太息纔余一日春。
委地落花新着雨，穿帘归燕不生人。
卫青此日怪长揖，王翰当年谋卜邻。
商略晚窗须小醉，朱樱青店正尝新。
三月十一日郊行
作者：陆游
朝代：宋
体裁：七言律诗

到处人家可乞浆，槐阴巷陌午风凉。水陂漫漫新秧绿，山垄离离大麦黄。父子力耕春渐老，妇姑共绩夜犹长。尧民击壤虽难继，芹美怀君未敢忘。
三月十七日夜醉中作
作者：陆游
朝代：宋
体裁：古风

前年脍鲸东海上，白浪如山寄豪壮。去年射虎南山秋，夜归急雪满貂裘。今年摧颓最堪笑，华发苍颜羞自照。谁知得酒尚能狂，脱帽向人时大叫。逆胡未灭心未平，孤剑床头铿有声。破驿梦回灯欲死，打窗风雨正三更。
三月十七日夜醉中作
作者：陆游
朝代：宋

前年脍鲸东海上，白浪如山寄豪壮。
去年射虎南山秋，夜归急雪满貂裘。
今年摧颓最堪笑，华髮苍颜羞自照。
谁知得酒尚能狂，脱帽向人时大叫。
逆胡未灭心未平，孤剑床头铿有声。
破驿梦回灯欲死，打窗风雨正三更。
三月十七日夜醉中作
作者：陆游
朝代：宋

前年脍鲸东海上，白浪如山寄豪壮；去年射虎南山秋，夜归急雪满貂裘。今年摧颓最堪笑，华发苍颜羞自照。谁知得酒尚能狂，脱帽向人时大叫。逆胡未灭心未平，孤剑床头铿有声。破驿梦回灯欲死，打窗风雨正三更。
三月十六日作
作者：陆游
朝代：宋

石笋街西风景幽，醉眠万事付悠悠。倦游我已七年客，促驾春无三日留。枝上蝶稀红药老，舍中蚕起绿桑柔。功名堕甑谁能问，羞作饥鹰夜掣韝。
三月十六日作
作者：陆游
朝代：宋

石笋街西风景幽，醉眠万事付悠悠。
倦逰我已七年客，促驾春无三日留。
枝上蝶稀红药老，舍中蚕起緑桑柔。
功名堕甑谁能问，羞作饥鹰夜掣鞴。
三月十六日至柯桥迎子布东还
作者：陆游
朝代：宋

我似伤禽带箭飞，更怜汝作雁行稀。异时恐抱终身恨，此日宁知徒步归。万里外应劳远梦，三年前已挂朝衣。断编蠹简相从老，绝念功名亦丈非。
三月十六日至柯桥迎子布东还二首
作者：陆游
朝代：宋

江国常年秋雁飞，吾儿远客寄书稀。道途一见相持泣，邻曲聚观同载归。草草杯盘更起舞，匆匆刀尺旋裁衣。从今父子茅檐下，回首人间万事非。我似伤禽带箭飞，更怜汝作雁行稀。异时恐抱终身恨，此日宁知徒步归。万里外应劳远梦，三年前已挂朝衣。断编蠹简相从老，绝念功名亦未非。
三月十六日至柯桥迎子布东还二首·其一
作者：陆游
朝代：宋
体裁：七言律诗

江国常年秋雁飞，吾儿远客寄书稀。道途一见相持泣，邻曲聚观同载归。草草杯盘更起舞，匆匆刀尺旋裁衣。从今父子茅檐下，回首人间万事非。
三月十六日至柯桥迎子布东还二首·其二
作者：陆游
朝代：宋
体裁：七言律诗

我似伤禽带箭飞，更怜汝作雁行稀。异时恐抱终身恨，此日宁知徒步归。万里外应劳远梦，三年前已挂朝衣。断编蠹简相从老，绝念功名亦未非。
三江
作者：陆游
朝代：宋
体裁：五言律诗

三江郡东北，古戍郁嵯峨。渔子船浮叶，更人鼓应鼍。年丰坊酒贱，盗息海商多。老我无豪思，悠然寄醉歌。
三江
作者：陆游
朝代：宋

三江郡东北，古戍鬰嵯峨。
渔子船浮叶，更人鼓应鼍。
年丰坊酒贱，盗息海商多。
老我无豪思，悠然寄醉歌。
三江舟中大醉作
作者：陆游
朝代：宋

志欲冨天下，一身常苦饥。
气可吞匈奴，束带向小儿。
天公无由问，世俗那得知。
挥手散醉髮，去隐云海涯。
风息天镜平，涛起雪山倾。
轻帆入浩荡，百怪不可名。
虹竿秋月鈎，巨鰲倘可求。
灭迹从今逝，回看隘九州。
三江舟中大醉作
作者：陆游
朝代：宋

志欲富天下，一身常苦饥。气可吞匈奴，束带向小儿。天公无由问，世俗那得知。挥手散醉发，去隐云海涯。风息天镜平，涛起雪山倾。轻帆入浩荡，百怪不可名。虹竿秋月钩，巨鳌倘可求。灭迹从今逝，回看隘九州。
三泉驿舍
作者：陆游
朝代：宋
体裁：七言律诗

残钟断角度黄昏，小驿孤灯早闭门。霜气峭深摧草木，风声浩荡卷郊原。故山有约频回首，末路无归易断魂。短鬓萧萧不禁白，强排幽恨近清樽。
三泉驿舍
作者：陆游
朝代：宋

残钟断角度黄昏，小驿孤灯早闭门。
霜气峭深摧草木，风声浩荡卷郊原。
故山有约频回首，末路无归易断魂。
短鬓萧萧不禁白，强排幽恨近清罇。
三游洞前岩下小潭水甚奇取以煎茶
作者：陆游
朝代：宋
体裁：七言律诗

苔径芒鞋滑不妨，潭边聊得据胡床。岩空倒看峰峦影，涧远中含药草香。汲取满瓶牛乳白，分流触石佩声长。囊中日铸传天下，不是名泉不合尝。
三游洞前岩下小潭水甚奇取以煎茶
作者：陆游
朝代：宋

苔径芒鞵滑不妨，潭边聊得据胡床。
岩空倒看峰峦影，涧远中含药草香。
汲取满瓶牛乳白，分流触石佩声长。
囊中日铸传天下，不是名泉不合尝。
三齿堕歌
作者：陆游
朝代：宋

一叶落知天下秋，三齿堕矣吾生休。
诗人未脱纨袴态，尚乐华屋悲山丘。
蓼花荻叶可以解我忧，鸬鹚白鹭可以从我游。
君看貂蝉与兜鍪，等为岑岑压我头。
岂知石阑干下买篛笠，一棹飘然烟雨舟。
不须强预家国忧，亦莫妄陈帷幄筹。
功名富贵两悠悠，惟有杜宇可与谋。
三齿堕歌
作者：陆游
朝代：宋

一叶落知天下秋，三齿堕矣吾生休。诗人未脱纨裤态，尚乐华屋悲山丘。蓼花荻叶可以解我忧，鸬鹚白鹭可以从我游。君看貂蝉与兜鍪，等为岑岑压我头。岂知石阑干下买箬笠，一棹飘然烟雨舟。不须强预家国忧，亦莫妄陈帷幄筹。功名富贵两悠悠，惟有杜宇可与谋。
三齿堕歌
作者：陆游
朝代：宋

一叶落知天下秋，三齿堕矣吾生休！诗人未脱纨裤态，尚乐华屋悲山丘。蓼花荻叶可以解我忧，鸬鹚白鹭可以从我游。君看貂蝉与兜鍪，等为岑岑压我头。岂知石阑干下买篛笠；一棹飘然烟雨舟。不须强预家国忧，亦莫妄陈帷幄筹，功名富贵两悠悠，惟有杜宇可与谋。
上丁
作者：陆游
朝代：宋

燎火明中庭，老槐泣残雨。白头奉祀事，恐惧剧仰俯。三终乐在悬，再拜肉升俎。谁言千载后，恍若到邹鲁。吾国虽褊小，大社胙茆土。如何俨章绶，日夜临箠楚。藏书如丘山，及物无一羽。吾其可怜哉，去去老农圃。
上丁
作者：陆游
朝代：宋

燎火明中庭，老槐泣残雨。白头奉祀事，恐惧剧仰俯。三终乐在悬，再拜肉升俎。谁言千载後，恍若到邹鲁。吾国虽褊小，大社胙茆土。如何俨章绶，日夜临箠楚？藏书如丘山，及物无一羽。吾其可怜哉，去去老农圃！
上丁
作者：陆游
朝代：宋

燎火朙中庭，老槐泣残雨。
白头奉祀事，恐惧剧仰俯。
三终乐在悬，再拜肉升爼。
谁言千载后，恍若到邹鲁。
吾国虽褊小，大社胙茆土。
如何俨章绶，日夜临棰楚。
藏书如丘山，及物无一羽。
吾其可怜哉，去去老农圃。
上之回
作者：陆游
朝代：宋
体裁：古风

咸阳宫阙天下壮，五更卫士传鸡唱。重门洞开銮驾出，回中更在云霄上。云霄一路蟠青冥，车声隐辚驰雷霆。宓妃穿仗王母下，何必轩皇居大庭。君王游幸无终极，万年尽是欢娱日。文成已死方不雠，茂陵松柏秋萧瑟。
上之回
作者：陆游
朝代：宋

咸阳宫阙天下壮，五更卫士传鸡唱，重门洞开銮驾出，回中更在云霄上。
云霄一路蟠青冥，车声隐辚驰雷霆。
宓妃穿仗王母下，何必轩皇居大庭。
君王游幸无终极，万年尽是欢娱日。
文成已死方不雠，茂陵松柏秋萧瑟。
上书乞再任冲佑
作者：陆游
朝代：宋

虬枝六尺藤，方屋九寸帽。
人间无处着，山水归寄傲。
耳中闻渊明，自我髮未燥。
高标不可揖，七十忽已到。
明窗置经龛，奥室养丹竈。
虽云迫迟暮，要足平昔好。
悠然万念空，快若河卷扫。
寄声幔亭云，行拜散人号。
上书乞再任冲佑
作者：陆游
朝代：宋

虬枝六尺藤，方屋九寸帽。人间无处著，山水归寄傲。耳中闻渊明，自我发未燥。高标不可揖，七十忽已到。明窗置经龛，奥室养丹灶。虽云迫迟暮，要足平昔好。悠然万念空，快若河卷扫。寄声幔亭云，行拜散人号。
上书乞再任冲佑
作者：陆游
朝代：宋

虯枝六尺藤，方屋九寸帽；人间无处著，山水归寄傲。
耳中闻渊明，自我发未燥，高标不可揖，七十忽已到。
明窗置经龛，奥室养丹灶，虽云迫迟暮，要足平昔好。
悠然万念空，快若河卷扫。
寄声幔亭云，行拜散人号。
上书乞祠
作者：陆游
朝代：宋
体裁：七言律诗

上书又乞奉祠归，梦到湖边自叩扉。此去敢辞依马磨，向来真惯拥牛衣。致身途远年龄暮，报国心存气力微。誓墓那因一怀祖，人间处处是危机。
上书乞祠辄述鄙怀
作者：陆游
朝代：宋

干禄本代耕，穷达敢自必。早遇高皇帝，九品对宣室。妄怀犬马心，嫠纬不暇恤。上恩等天地，腰领免斧锧。旋属绍兴末，旸谷瞻出日。贱臣复何幸，便殿首造膝。煌煌帝尧典，推择首秉笔。愚忠虽恳款，野性实坦率。飘然去周行，湖海抱沉疾。远游客穷塞，亭障秋萧瑟。圣君终记省，万里忽乘驲。同朝久凋谢，存者不十一。造廷故抱暗，下殿衰涕溢。蹉跎又十载，忧患岂易述。流年不贷人，白发日夜密。冠虽未即挂，驭已不容叱。尚觊公朝恩，养老沾散秩。闭门教子孙，志愿真永毕。
上书乞祠辄述鄙怀
作者：陆游
朝代：宋

干禄本代耕，穷达敢自必。
早遇高皇帝，九品对宣室。
妄怀犬马心，嫠纬不暇恤。
上恩等天地，腰领免斧锧。
旋属绍兴末，旸谷瞻出日。
贱臣復何幸，便殿首造膝。
煌煌帝尧典，推择首秉笔。
愚忠虽恳欵，野性实坦率。
飘然去周行，湖海抱沉疾。
远逰客穷塞，亭障秋萧瑟。
圣君终记省，万里忽乘驲。
同朝久凋谢，存者不十一。
造廷故抱暗，下殿衰涕溢。
蹉跎又十载，忧患岂易述。
流年不贷人，白髮日夜宻。
冠虽未即挂，驭己不容叱。
尚觊公朝恩，养老霑散秩。
闭门教子孙，志愿真永毕。
上书乞祠辄述鄙怀
作者：陆游
朝代：宋

干禄本代耕，穷达敢自必？早遇高皇帝，九品对宣室。妄怀犬马心，嫠纬不暇恤。上恩等天地，腰领免斧鑕。旋属绍兴末，阳谷瞻出日，贱臣复何幸，便殿首造膝。煌煌帝尧典，推择首秉笔。愚患虽恳款，野性实坦率。飘然去周行，湖海抱沉疾。远游客穷塞，亭障秋萧瑟。圣君终记省，万里忽乘馹。同朝久凋谢，存者不十一。造廷故抱暗，下殿衰涕溢。蹉跎又十载，忧患岂易述。流年不贷人，白发日夜密，冠虽未即挂，驭已不容叱。尚觊公朝恩，养老沾散秩；闭门教子孙，志愿真永毕。
上元
作者：陆游
朝代：宋

细细香尘暗六街，鱼鳞浅碧暮云开。
新妆褰幕全身见，误马随车一笑回。
酒酽顿忘风力峭，夜长犹恨漏声催。
京华旧侣雕零尽，短鬓成丝心未灰。
上元二首
作者：陆游
朝代：宋

细细香尘暗六街，鱼鳞浅碧暮云开。新妆褰幕全身见，误马随车一笑回。酒酽顿忘风力峭，夜长犹恨漏声催。京华旧侣彫零尽，短鬓成丝心未灰。病起衰颜非昔红，偷闲聊与少年同。一规寒玉挂楼角，千点华星来坐中。久戍遗民虽困弊，承平旧镇尚繁雄。归时瘦马崔嵬影，定有游人笑此翁。
上元二首·其一
作者：陆游
朝代：宋

细细香尘暗六街，鱼鳞浅碧暮云开。新妆褰幕全身见，误马随车一笑回。酒酽顿忘风力峭，夜长犹恨漏声催。京华旧侣彫零尽，短鬓成丝心未灰。
上元二首·其一
作者：陆游
朝代：宋

细细香尘暗六街，鱼鳞浅碧暮云开。
新粧褰幕全身见，误马随车一笑回。
酒酽顿忘风力峭，夜长犹恨漏声催。
京华旧侣雕零尽，短鬓成丝心未灰。
上元二首·其二
作者：陆游
朝代：宋
体裁：七言律诗

病起衰颜非昔红，偷闲聊与少年同。一规寒玉挂楼角，千点华星来坐中。久戍遗民虽困弊，承平旧镇尚繁雄。归时瘦马崔嵬影，定有游人笑此翁。
上元前一日
作者：陆游
朝代：宋

异县客游久，今年春事迟。峭寒增酒价，微雨恼灯期。老态人未觉，孤愁心自知。停车呼病妇，彊出伴诸儿。
上元前一日
作者：陆游
朝代：宋

异县客游久，今年春事迟。
峭寒增酒价，微雨恼灯欺。
老态人未觉，孤愁心自知。
停车呼病妇，强出伴诸儿。
上元前一日
作者：陆游
朝代：宋

异县客逰久，今年春事迟。
峭寒增酒价，微雨恼灯期。
老态人未觉，孤愁心自知。
停车呼病妇，彊出伴诸儿。
上元后连数日小雨作寒戏作四首
作者：陆游
朝代：宋

呼儿取酒敌春寒，病起驼裘剩觉宽。万事不妨高枕卧，始知老子耐悲欢。春风催暖入园林，一片云生又作阴。留得梅花三日住，谁云造物本无心。烟笼天阙青鸳湿，水涨官河画鹢浮。解赋春阴三十首，不应惟有宋鄜州。拟拨残书出郭行，浮云忽已败春晴。穷阎今雨无车马，卧听深泥溅履声。
上元后连数日小雨作寒戏作四首·其一
作者：陆游
朝代：宋
体裁：七言绝句

呼儿取酒敌春寒，病起驼裘剩觉宽。万事不妨高枕卧，始知老子耐悲欢。
上元后连数日小雨作寒戏作四首·其三
作者：陆游
朝代：宋
体裁：七言绝句

烟笼天阙青鸳湿，水涨官河画鹢浮。解赋春阴三十首，不应惟有宋鄜州。
上元后连数日小雨作寒戏作四首·其二
作者：陆游
朝代：宋
体裁：七言绝句

春风催暖入园林，一片云生又作阴。留得梅花三日住，谁云造物本无心。
上元后连数日小雨作寒戏作四首·其四
作者：陆游
朝代：宋
体裁：七言绝句

拟拨残书出郭行，浮云忽已败春晴。穷阎今雨无车马，卧听深泥溅履声。
上元夜作
作者：陆游
朝代：宋

百年古谓风前烛，我逾七十饭不足。
亦知生世无工拙，久向人间耐荣辱。
今年上元灯满城，十里东风度丝竹。
蓬窗湿薪不御寒，独取残书伴儿读。
忽然得意见古人，半碗冻齑甘胜肉。
书生盖棺事未定，论着傥存终见录。
富贵无名岂胜数，意气空能骄世俗。
君不见拄天拄地邢君牙，不如诗人穷瞎张太祝。
上元夜作
作者：陆游
朝代：宋

百年古谓风前烛，我逾七十饭不足。亦知生世无工拙，久向人间耐荣辱。今年上元灯满城，十里东风度丝竹。蓬窗湿薪不禦寒，独取残书伴儿读。忽然得意见古人，半碗冻齑甘胜肉。书生盖棺事未定，论著傥存终见录。富贵无名岂胜数，意气空能骄世俗。君不见拄天拄地邢君牙，不如诗人穷瞎张太祝。
上元後连数日小雨作寒戏作
作者：陆游
朝代：宋

烟笼天阙青鸳湿，水涨官河画鷁浮。解赋春阴三十首，不应惟有宋鄜州。
上元日昼卧
作者：陆游
朝代：宋

积雨连上元，孤愁卧空馆。宿酲殊未解，欲起意复嬾。床敷蛮毡稳，被拥吴绫暖。残香碧缕细，软火红焰短。虽云少睡眠，聊喜屡展转。昏昏忽已暮，一笑呼茗碗。
上元日昼卧
作者：陆游
朝代：宋

积雨连上元，孤愁卧空馆。宿酲殊未解，欲起意复懒。床敷蛮毡稳，被拥吴绫暖。残香碧缕细，软火红焰短。虽云少睡眠，聊喜屡展转。昏昏忽已暮，一笑呼茗椀。
上元日昼卧
作者：陆游
朝代：宋
体裁：古风

积雨连上元，孤愁卧空馆。宿酲殊未解，欲起意复懒。床敷蛮毡稳，被拥吴绫暖。残香碧缕细，软火红焰短。虽云少睡眠，聊喜屡展转。昏昏忽已暮，一笑呼茗碗。
上元日昼卧
作者：陆游
朝代：宋

积雨连上元，孤愁卧空馆。
宿酲殊未解，欲起意復懒。
床敷蛮氊稳，被拥吴绫暖。
残香碧缕细，软火红焰短。
虽云少睡眠，聊喜屡展转。
昏昏忽已暮，一笑呼茗椀。
上元雨
作者：陆游
朝代：宋
体裁：古风

城中酒垆千百所，不忧不售惟忧雨。今年上元灯满城，曲巷深坊闹歌舞。天公不借一日晴，风吹灯死雨如倾。家家移床避屋漏，不闻人声闻屐声。
上巳
作者：陆游
朝代：宋
体裁：五言律诗

残年登八十，佳日遇重三。帘幕低新燕，房栊起晚蚕。名花红满舫，美酝绿盈甔。春事还如昨，衰怀自不堪。
上巳
作者：陆游
朝代：宋

残年登八十，佳日遇重三。
帘幙低新燕，房栊起晚蚕。
名花红满舫，美酝绿盈甔。
春事还如昨，衰怀自不堪。
上巳临川道中
作者：陆游
朝代：宋

二月六夜春水生，陆子初有临川行。
溪深桥断不得渡，城近卧闻吹角声。
三月三日天气新，临川道中愁杀人。
纤纤女手桑叶緑，漠漠客舍桐花春。
平生怕路如怕虎，幽居不省游城府。
鹤躯苦瘦坐长饥，龟息无声惟黙数。
如今自怜还自笑，敛版低心事年少。
儒冠未恨终自误，刀笔最惊非素料。
五更欹枕一凄然，梦裏扁舟水接天。
红蕖緑芰梅山下，白塔朱楼禹庙边。
上巳临川道中
作者：陆游
朝代：宋

二月六夜春水生，陆子初有临川行。溪深桥断不得渡，城近卧闻吹角声。三月三日天气新，临川道中愁杀人。纤纤女手桑叶绿，漠漠客舍桐花春。平生怕路如怕虎，幽居不省游城俯。鹤躯苦瘦坐长饥，龟息无声惟默数。如今自怜还自笑，歛版低心事年少。儒冠未恨终自误，刀笔最惊非素料。五更欹枕一凄然，梦里扁舟水接天，红蕖绿芰梅山下，白塔朱楼禹庙边。
上巳临川道中
作者：陆游
朝代：宋

二月六夜春水生，陆子初有临川行。溪深桥断不得渡，城近卧闻吹角声。三月三日天气新，临川道中愁杀人。纤纤女手桑叶绿，漠漠客舍桐花春。平生怕路如怕虎，幽居不省游城府。鹤躯苦瘦坐长饥，龟息无声惟默数。如今自怜还自笑，敛版低心事年少。儒冠未恨终自误，刀笔最惊非素料。五更攲枕一凄然，梦里扁舟水接天。红蕖绿芰梅山下，白塔朱楼禹庙边。
上巳书事
作者：陆游
朝代：宋

单衣初着下湖天，飞盖相随出郭船。
得雨人人喜秧信，祈蚕户户敛神钱。
黄鸡煮𦞦无停筯，青韭淹葅欲堕涎。
丞相传闻又三押，衡茅未改日高眠。
上巳书事
作者：陆游
朝代：宋

单衣初著下湖天，飞盖相随出郭船。得雨人人喜秧信，祈蚕户户敛神钱。黄鸡煮？无停箸，青韭淹菹欲堕涎。丞相传闻又三押，衡茅未改日高眠。
上巳书事
作者：陆游
朝代：宋
体裁：七言律诗

单衣初著下湖天，飞盖相随出郭船。得雨人人喜秧信，祈蚕户户敛神钱。黄鸡煮�无停箸，青韭淹菹欲堕涎。丞相传闻又三押，衡茅未改日高眠。
上巳书事
作者：陆游
朝代：宋

单衣初著下湖天，飞盖相随出郭船。得雨人人喜秧信，祈蚕户户歛神钱。黄鸡煮臛无停筋，青韭淹葅欲堕涎。丞相传闻又三押，衡茅未改日高眠。
上巳小饮追忆乾道中尝以是日病酒留三泉江月
作者：陆游
朝代：宋

零落残花一两枝，绿阴庭院燕差池。隔墙笑语秋千散，惆怅三泉驿里时。
上巳小饮追忆乾道中尝以是日病酒留三泉江月亭悽然有感
作者：陆游
朝代：宋

零落残花一两枝，绿阴庭院燕差池。隔墙笑语鞦韆散，惆怅三泉驿里时。
上巳小饮追忆干道中尝以是日病酒留三泉江月亭悽然有感
作者：陆游
朝代：宋

零落残花一两枝，绿阴庭院燕差池。
隔墙笑语秋韆散，惆怅三泉驿裏时。
上方铦老求宿芦诗宿芦盖所寓室名以其似渔舟也
作者：陆游
朝代：宋
体裁：七言绝句

一曲亭前水接天，放翁短棹弄风烟。宿芦纵有江湖趣，犹是人间赝钓船。
上章纳禄恩畀外祠遂以五月初东归
作者：陆游
朝代：宋

此身惟有一躬耕，乞得余年乐太平。
东观并游收昨梦，西湖重到付来生。
一堤草露明晨照，半浦荷风颭晚晴。
历历归途皆胜事，江亭先听棹歌声。
上章纳禄恩畀外祠遂以五月初东归五首
作者：陆游
朝代：宋

身似霜松老不枯，乞骸犹得侍清都。百钱浊酒浑家醉，六月飞蚊彻晓无。美睡不愁闲客搅，出游自有小儿扶。买山尚恐巢由笑，敢问君王觅镜湖。黄纸淋漓字似鸦，即今真个是还家。园庐渐近湖山好，邻曲来迎鼓笛哗。笾实傍篱收豆荚，盘蔬临水采芹芽。皇家养老非忘汝，不必青门学种瓜。群玉峰头孤梦断，五云溪上野舟回。傍人鸥鸟自然熟，到处藕花无数开。麦饭不餍常面槁，柴门闲掩自心灰。雨来正作盆山地，不怕冥冥半月梅。身是风前一断蓬，经年窃食竟何功。倚天青嶂迎船出，扑马红尘转眼空。网户饷鱼胜丙穴，旗亭送酒等郫筒。死前幸作扶犁叟，免使淮南笑发蒙。此身惟有一躬耕，乞得馀年乐太平。东观并游收昨梦，西湖重到付来生。一堤草露明晨照，半浦荷风飐晚晴。历历归途皆胜事，江亭先听棹歌声。
上章纳禄恩畀外祠遂以五月初东归五首·其一
作者：陆游
朝代：宋
体裁：七言律诗

身似霜松老不枯，乞骸犹得侍清都。百钱浊酒浑家醉，六月飞蚊彻晓无。美睡不愁闲客搅，出游自有小儿扶。买山尚恐巢由笑，敢问君王觅镜湖。
上章纳禄恩畀外祠遂以五月初东归五首·其三
作者：陆游
朝代：宋
体裁：七言律诗

群玉峰头孤梦断，五云溪上野舟回。傍人鸥鸟自然熟，到处藕花无数开。麦饭不餍常面槁，柴门闲掩自心灰。雨来正作盆山地，不怕冥冥半月梅。
上章纳禄恩畀外祠遂以五月初东归五首·其二
作者：陆游
朝代：宋
体裁：七言律诗

黄纸淋漓字似鸦，即今真个是还家。园庐渐近湖山好，邻曲来迎鼓笛哗。笾实傍篱收豆荚，盘蔬临水采芹芽。皇家养老非忘汝，不必青门学种瓜。
上章纳禄恩畀外祠遂以五月初东归五首·其二
作者：陆游
朝代：宋

黄纸淋漓字似鸦，即今真箇是还家。
园庐渐近湖山好，邻曲来迎鼓笛譁。
笾实傍篱收豆荚，盘蔬临水采芹芽。
皇家养老非忘汝，不必青门学种瓜。
上章纳禄恩畀外祠遂以五月初东归五首·其五
作者：陆游
朝代：宋

此身惟有一躬耕，乞得余年乐太平。
东观并游收昨梦，西湖重到付来生。
一堤草露明晨照，半浦荷风飐晚晴。
历历归途皆胜事，江亭先听棹歌声。
上章纳禄恩畀外祠遂以五月初东归五首·其五
作者：陆游
朝代：宋

此身惟有一躬耕，乞得馀年乐太平。东观并游收昨梦，西湖重到付来生。一堤草露明晨照，半浦荷风飐晚晴。历历归途皆胜事，江亭先听棹歌声。
上章纳禄恩畀外祠遂以五月初东归五首·其四
作者：陆游
朝代：宋
体裁：七言律诗

身是风前一断蓬，经年窃食竟何功。倚天青嶂迎船出，扑马红尘转眼空。网户饷鱼胜丙穴，旗亭送酒等郫筒。死前幸作扶犁叟，免使淮南笑发蒙。
上虞逆旅见旧题岁月感怀
作者：陆游
朝代：宋

舴艋为家东复西，今朝破晓下前溪。青山缺处日初上，孤店开时莺乱啼。倦枕不成千里梦，坏墙闲觅十年题。漆园傲吏犹非达，物我区区岂足齐。
上虞逆旅见旧题岁月感怀
作者：陆游
朝代：宋

舴艋为家东复西，今朝破晓下前溪。青山缺处日初上，孤店开时莺乱啼。倦枕不成千里梦，壤墙闲觅十年题。漆园傲吏犹非达，物我区区岂足齐。
上虞逆旅见旧题岁月感怀
作者：陆游
朝代：宋

舴艋为家东復西，今朝破晓下前溪。
青山缺处日初上，孤店开时莺乱啼。
倦枕不成千里梦，坏墙闲觅十年题。
漆园傲吏犹非达，物我区区岂足齐。
上西楼（一名相见欢）
作者：陆游
朝代：宋
体裁：词

江头绿暗红稀。燕交飞。忽到当年行处、恨依依。洒清泪。叹人事。与心违。满酌玉壶花露、送春归。
下元日五更诣天庆观宝林寺
作者：陆游
朝代：宋

朝罢琳宫谒宝坊，强扶衰疾具簪裳。拥裘假寐篮舆稳，夹道吹烟桦炬香。楼外晓星犹磊落，山头初日已苍凉。鸣驺应有高人笑，五斗驱君早夜忙。
下元日五更诣天庆观宝林寺
作者：陆游
朝代：宋

朝罢琳宫谒宝坊，强扶衰疾具簪裳。拥裘假寐篮舆稳，夹道吹烟桦炬香。楼外晓星犹磊落，山头初日已苍凉。鸣驺应有高人笑，五斗驱君早夜忙。夏白紵云母屏薄望如空，水精帘疏不碍风。美人独立何所似白玉芙蕖秋水中。素绡细织冰蚕缕，清寒不受人间暑。晚来浴罢绿窗闲，自把新诗教鹦鹉。（序）翔鸾矫矫离风尘，眼明见此绝代人。纱窗弄笔消永日，临得黄庭新逼真。飞楼缥缈今何夕？月与玉人同一色。下帘不为九霄寒，自要玲珑看团璧。
下元日五更诣天庆观宝林寺
作者：陆游
朝代：宋

朝罢琳宫谒宝坊，强扶衰疾具簪裳。
拥裘假寐篮舆穏，夹道吹烟桦炬香。
楼外晓星犹磊落，山头初日已苍凉。
鸣驺应有高人笑，五斗驱君早夜忙。
不入城半年矣作短歌遣兴
作者：陆游
朝代：宋

我居城西南，渺渺水云乡。舟车皆十里，来住道岂长。今夏我来时，天风吹荷香。再来已孟冬，惨然天霣霜。市南两株柳，叶尽萌已黄。乃知多事人，岁晚虚悲伤。名蓝堕劫火，鞠为瓦砾场。河桥比一新，华表照康庄。成坏莽相寻，推理海芒芒。疾竖造物儿，吾手扼其吭。砥柱天下险，一苇乃可杭。养气倘能全，斯言岂荒唐？
不入城半年矣作短歌遣兴
作者：陆游
朝代：宋
体裁：古风

我居城西南，渺渺水云乡。舟车皆十里，来往道岂长。今夏我来时，天风吹荷香。再来已孟冬，惨然天霣霜。市南两株柳，叶尽萌已黄。乃知多事人，岁晚虚悲伤。名蓝堕劫火，鞠为瓦砾场。河桥比一新，华表照康庄。成坏莽相寻，推理海芒芒。疾竖造物儿，吾手扼其吭。砥柱天下险，一苇乃可杭。养气倘能全，斯言岂荒唐。
不如茅屋底
作者：陆游
朝代：宋

铸印大如斗，佩剑长挂颐。
不如茅屋底，睡到日高时。
不如茅屋底四首
作者：陆游
朝代：宋

铸印大如斗，佩剑长拄颐。不如茅屋底，睡到日高时。南伐逾铜柱，西征出玉关。不如茅屋底，高枕看青山。火齐堆盘起，珊瑚列库藏。不如茅屋底，父子事耕桑。列鼎宾筵盛，笼坊从骑都。不如茅屋底，醉倒唤儿扶。
不如茅屋底四首·其一
作者：陆游
朝代：宋
体裁：五言绝句

铸印大如斗，佩剑长拄颐。不如茅屋底，睡到日高时。
不如茅屋底四首·其三
作者：陆游
朝代：宋
体裁：五言绝句

火齐堆盘起，珊瑚列库藏。不如茅屋底，父子事耕桑。
不如茅屋底四首·其二
作者：陆游
朝代：宋
体裁：五言绝句

南伐逾铜柱，西征出玉关。不如茅屋底，高枕看青山。
不如茅屋底四首·其四
作者：陆游
朝代：宋
体裁：五言绝句

列鼎宾筵盛，笼坊从骑都。不如茅屋底，醉倒唤儿扶。
不寐
作者：陆游
朝代：宋
体裁：七言绝句

一竿江渚寄沉冥，衰疾侵凌失鬓青。困睫日中常欲闭，夜阑枕上却惺惺。
不寐
作者：陆游
朝代：宋
体裁：七言律诗

丽谯听尽短长更，幽梦无端故不成。寒雨似从心上滴，孤灯偏向枕边明。读书有味身忘老，报国无期涕每倾。敢为衰残便虚死，誓先邻曲事春耕。
不寐
作者：陆游
朝代：宋

老眼睡眠少，林居烟雨昏。百年归老死，万事付乾坤。熠熠萤穿幔，铮铮铁过门。欲明闻漉稻，浩叹闵黎元。
不寐
作者：陆游
朝代：宋

老眼睡眠少，林居烟雨昏。
百年归老死，万事付干坤。
熠熠萤穿幔，铮铮铁过门。
欲明闻漉稻，浩嘆闵黎元。
不寐
作者：陆游
朝代：宋

闰年九月已重裘，说着功名即自羞。
病骨不禁霜气峭，高风正送雁声遒。
半杯浊酒如欺老，一点青灯欲诉愁。
不寐裁诗真习气，输它睡足向黄州。
不寐
作者：陆游
朝代：宋
体裁：七言律诗

闰年九月已重裘，说著功名即自羞。病骨不禁霜气峭，高风正送雁声遒。半杯浊酒如欺老，一点青灯欲诉愁。不寐裁诗真习气，输它睡足向黄州。
不睡
作者：陆游
朝代：宋

城远不闻钟鼓传，孤村风雨夜骚然。
但悲緑酒欺多病，敢恨青灯笑不眠。
水冷砚蟾初薄冻，火残香鸭尚微烟。
虚窗忽报东方白，且復翻经绣佛前。
不睡
作者：陆游
朝代：宋

城远不闻钟鼓传，孤村风雨夜骚然。但悲绿酒欺多病，敢恨青灯笑不眠。水冷砚蟾初薄冻，火残香鸭尚微烟。虚窗忽报东方白，且复翻经绣佛前。
与儿子至东村遇父老共语因作小诗
作者：陆游
朝代：宋
体裁：五言律诗

桑竹穿村巷，衡茅隔土垣。海氛成物象，秋气肃川原。豆芋行将熟，鸡豚亦已繁。丰凶岁所有，农事更深论。
与儿孙同舟泛湖至西山旁憩酒家遂游任氏茅庵而归
作者：陆游
朝代：宋
体裁：七言律诗

过埭维舟古柳根，却扶拄杖入烟村。印泥接迹牛羊过，投宿争林鸟雀喧。酒保殷勤邀瀹茗，道翁伛偻出迎门。郊居不与人间事，惟有耕桑得细论。
与儿孙小饮
作者：陆游
朝代：宋

岁暮寒多雨，村深早闭门。
荒园摘葵芥，近市买鸡豚。
短褐联三世，幽窗共一樽。
五曹常得此，余事不须论。
与儿孙小饮
作者：陆游
朝代：宋

岁暮寒多雨，村深早闭门。
荒园摘葵芥，近市买鸡豚。
短褐联三世，幽窗共一樽。
吾曹常得此，余事不须论。
与儿孙小饮
作者：陆游
朝代：宋

岁暮寒多雨，村深早闭门。荒园摘葵芥，近市买鸡豚。短褐联三世，幽窗共一樽。吾曹常得此，馀事不须论。
与儿辈小集
作者：陆游
朝代：宋

老子秋来乐事稠，吴秔新捣酒新篘。
矮黄不待园官送，小白每烦溪女留。
顿饱可怜频梦与，半酣自喜有儿酬。
不如意事何穷已，且放团栾一笑休。
与儿辈小集
作者：陆游
朝代：宋

老子秋来乐事稠，吴粳新捣酒新篘。矮黄不待园官送，小白每烦溪女留。顿饱可怜频梦与，半酣自喜有儿酬。不如意事何穷已，且放团栾一笑休。
与儿辈小集
作者：陆游
朝代：宋

老子秋来乐事稠，吴粳新捣酒新篘。矮黄不待园官送，小白每烦溪女留。顿饱可怜频梦与，半酣自喜有儿酬。不如意事何穷已？且放团栾一笑休。
与儿辈泛舟游西湖一日间晴阴屡易
作者：陆游
朝代：宋

逢着园林即款扉，酌泉煮笋欲忘归。
杨花正与人争路，鸠语还催雨点衣。
古寺题名那復在，后生识面自应稀。
伤心六十余年事，双塔依然在翠微。
与儿辈泛舟游西湖一日间晴阴屡易
作者：陆游
朝代：宋

逢著园林即款扉，酌泉煮笋欲忘归。杨花正与人争路，鸠语还催雨点衣。古寺题名那复在，后生识面自应稀。伤心六十馀年事，双塔依然在翠微。
与儿辈泛舟游西湖一日间晴阴屡易
作者：陆游
朝代：宋

逢著园林即款扉，酌泉鬻笋欲忘归。杨花正与人争路，鸠语还催雨点衣。古寺题名那复在，後生识面自应稀。伤心六十余年事，双塔依然在翠微。
与儿辈论李杜韩柳文章偶成
作者：陆游
朝代：宋
体裁：七言绝句

吏部仪曹体不同，拾遗供奉各家风。未言看到无同处，看得同时已有功。
与子坦子聿元敏犯寒至东园寻梅
作者：陆游
朝代：宋
体裁：古风

北风吹人身欲僵，老翁畏冷昼闭房。梅花忽报消息动，意气山立非复常。二儿一孙奉此老，瘦藤夭矫凌风霜。幽禽白颊忽满树，似与我辈争翱翔。沟绝无声冻地裂，耿耿寒日青无光。归来相视不得语，小榼一写鹅儿黄。
与子坦子聿元敏犯寒至东园寻梅
作者：陆游
朝代：宋

北风吹人身欲僵，老翁畏冷昼闭房。
梅花忽报消息动，意气山立非復常。
二儿一孙奉此老，瘦藤夭矫凌风霜。
幽禽白颊忽满树，似与我辈争翱翔。
沟绝无声冻地裂，耿耿寒日青无光。
归来相视不得语，小榼一写鹅儿黄。
与子坦子聿游明觉十四韵
作者：陆游
朝代：宋

我自何山来，觅路占楼钟。联翩两葛巾，跌宕一短筇。深谷已曛黑，夕阳犹半峰。堂中千岁师，磊砢如古松。残僧三四辈，斗粟各自舂。长廊久寂寞，香火亦阙供。颇闻在世时，一钵制恶龙。时时出雷雨，百里常年丰。宿缘忽云尽，献供无春农。馋乌晨攫饭，饥鼠夜穿墉。而况我辈人，生世本不逢。胡不安汝分，终年抗尘容。静观兴废事，可洗芥蒂胸。一笑下山去，村坞烟重重。
与子坦子聿游明觉十四韵
作者：陆游
朝代：宋

我自何山来，觅路占楼钟。联翩两葛巾，跌宕一短筇。深谷已曛黑，夕阳犹半峰。堂中千岁师，磊砢如古松。残僧三四辈，斗粟各自舂。长廊久寂寞，香火亦阙供。颇闻在世时，一钵制恶龙，时时出雷雨，百里常年丰。宿缘忽云尽，献供无春农。馋乌晨攫饭，饥鼠夜穿墉。而况我辈人，生世本不逢，胡不安汝分，终年抗尘容？静观兴废事，可洗芥蔕胸。一笑下山去，村坞烟重重。
与子坦子聿游明觉十四韵
作者：陆游
朝代：宋

我自何山来，觅路占楼钟。
聨翩两葛巾，跌荡一短笻。
深谷已曛黑，夕阳犹半峰。
堂中千岁师，磊砢如古松。
残僧三四辈，斗粟各自舂。
长廊久寂寞，香火亦阙供。
颇闻在世时，一钵制恶龙。
时时出雷雨，百里常年丰。
宿缘忽云尽，献供无春农。
馋乌晨攫饭，饥鼠夜穿墉。
而况我辈人，生世本不逢。
胡不安汝分，终年抗尘容。
静观兴废事，可洗芥蒂胸。
一笑下山去，村坞烟重重。
与子聿读经因书小诗示之
作者：陆游
朝代：宋
体裁：五言律诗

经中固多趣，我老未能忘。似获连城璧，如倾九酝觞。信能明孔氏，何暇傲羲皇。努力晨昏事，躬行味始长。
与子虡子坦坐龟堂后东窗偶书
作者：陆游
朝代：宋

时鸟朝暮鸣，芳草日夜生。
春风舍我去，岁律俄峥嵘。
缀簇茧白白，出陂稻青青。
鸣机织苎葛，暑服亦已成。
小儿结山房，窗户颇疏明。
万事不挂眼，朱黄浩纵横。
佳哉东北风，吹下读书声。
功名讵敢望，且復慰父兄。
与子虡子坦坐龟堂后东窗偶书
作者：陆游
朝代：宋

时鸟朝暮鸣，芳草日夜生。春风舍我去，岁律俄峥嵘。缀簇茧白白，出陂稻青青。鸣机织苧葛，暑服亦已成。小儿结山房，窗户颇疏明。万事不挂眼，朱黄浩纵横。佳哉东北风，吹下读书声。功名讵敢望，且复慰父兄。
与子虡子坦坐龟堂後东窗偶书
作者：陆游
朝代：宋

时鸟朝暮鸣，芳草日夜生。
春风舍我去，岁律俄峥嵘。
缀簇茧白白，出陂稻青青。
鸣机织苎葛，暑服亦已成。
小儿结山房，窗户颇疏明。
万事不挂眼，朱黄浩纵横。
佳哉东北风，吹下读书声；功名讵敢望，且复慰父兄。
与建子振孙登千峰榭观乌龙雪
作者：陆游
朝代：宋

二樨慧堪怜，犹赊志学年。能抛竹騕褭，来看玉蜿蜒。百念宽身後，余生慰眼前。善和书幸在，它日要人传。
与建子振孙登千峰榭观乌龙雪
作者：陆游
朝代：宋

二稚慧堪怜，犹赊志学年。能抛竹騕袅，来看玉蜿蜒。百念宽身后，馀生慰眼前。善和书幸在，它日要人传。
与建子振孙登千峰榭观乌龙雪
作者：陆游
朝代：宋

二穉慧堪怜，犹赊志学年。
能抛竹騕褭，来看玉蜿蜒。
百念寛身后，余生慰眼前。
善和书幸在，它日要人传。
与村邻聚饮
作者：陆游
朝代：宋

交好贫尤笃，乡情老更亲。鯗香红糁熟，炙美绿椒新。俗似山川古，人如酒醴醇。一杯相属罢，吾亦爱吾邻。
与村邻聚饮二首
作者：陆游
朝代：宋

冬日乡闾集，珍烹得遍尝。蟹供牢九美，鱼煮脍残香。鸡蹠宜菰白，豚肩杂韭黄。一欢君勿惜，丰歉岁何常。交好贫尤笃，乡情老更亲。䱹香红糁熟，炙美绿椒新。俗似山川古，人如酒醴醇。一杯相属罢，吾亦爱吾邻。
与村邻聚饮二首·其一
作者：陆游
朝代：宋

冬日乡闾集，珍烹得徧尝。
蟹供牢九美，鱼煮脍残香。
鸡跖宜菰白，豚肩杂韭黄。
一欢君勿惜，丰歉岁何常。
与村邻聚饮二首·其一
作者：陆游
朝代：宋

冬日乡闾集，珍烹得遍尝。蟹供牢九美，鱼煮脍残香。鸡蹠宜菰白，豚肩杂韭黄。一欢君勿惜，丰歉岁何常。
与村邻聚饮二首·其二
作者：陆游
朝代：宋

交好贫尤笃，乡情老更亲。䱹香红糁熟，炙美绿椒新。俗似山川古，人如酒醴醇。一杯相属罢，吾亦爱吾邻。
与村邻聚饮二首·其二
作者：陆游
朝代：宋

交好贫尤笃，乡情老更亲。
𩺃香红糁熟，炙美绿椒新。
俗似山川古，人如酒醴醇。
一杯相属罢，吾亦爱吾邻。
与邻翁登山亭
作者：陆游
朝代：宋
体裁：七言律诗

数掩槿篱围夕照，一间茅舍背阴崖。吾生扰扰实无乐，人事悠悠那可谐。忧患向来侵绿鬓，登临此日费青鞋。京华旧友凋零尽，野老逢迎一散怀。
与野人散策门外
作者：陆游
朝代：宋
体裁：五言律诗

春意侵寒律，川云结夕阴。闲人了无事，邻叟偶相寻。废沼萍黏块，孤村雀满林。世间真梦耳，何物可关心。
与野人散策门外
作者：陆游
朝代：宋

春意侵寒律，川云结夕阴。
闲人了无事，邻叟偶相寻。
废沼萍黏块，孤村雀满林。
世间真梦耳，何物可关心？
与青城道人饮酒作
作者：陆游
朝代：宋

君不见太傅晚岁具海舟，归欲极意东山游。翰林偶脱夜郎谪，大醉赋诗黄鹤楼。两公穷达何足道，同是逸气横清秋。我无一事行万里，青山白云聊散愁。有酒不换西凉州，无酒不典鹔鹴裘。不作王猛傲睨坐扪虱，不作宁戚悲歌起饭牛。五云覆鼎金丹熟，笙鹤飘然戏十洲。
与青城道人饮酒作
作者：陆游
朝代：宋

君不见太傅晚岁具海舟，归欲极意东山逰。
翰林偶脱夜郎讁，大醉赋诗黄鹤楼。
两公穷达何足道，同是逸气横清秋。
我无一事行万里，青山白云聊散愁。
有酒不换西凉州，无酒不典鹔鹴裘。
不作王猛傲晲坐扪蝨，不作宁戚悲歌起饭牛。
五云覆鼎金丹熟，笙鹤飘然戏十洲。
与高安刘丞游大愚观壁间两苏先生诗
作者：陆游
朝代：宋

野性纵壑鱼，官身堕穽虎。
适得建溪春，颇忆松下{父/鬲}。
微霜初变寒，短景已过午。
佳客能聨翩，老宿相劳苦。
怀哉两苏公，去日不可数。
泉扃一埋玉，世事几炊黍。
吾侪生苦晚，伫立久恻楚。
尚想来游时，黄钟赓大吕。
与高安刘丞游大愚观壁间两苏先生诗
作者：陆游
朝代：宋

野性纵壑鱼，官身堕阱虎。适得建溪春，颇忆松下釜。微霜初变寒，短景已过午。佳客能联翩，老宿相劳苦。怀哉两苏公，去日不可数。泉扃一埋玉，世事几炊黍。吾侪生苦晚，伫立久恻楚。尚想来游时，黄钟赓大吕。
与黎道士小饮偶言及曾文清公慨然有感
作者：陆游
朝代：宋

临川税驾忽数月，嗜睡爱闲常闭门。
君诗始惬病僧意，吾道难为俗人言。
秋雨凄凄黄叶寺，春风酣酣緑树村。
曾公九原不可作，一尊破涕诵招魂。
与黎道士小饮偶言及曾文清公慨然有感
作者：陆游
朝代：宋

临川税驾忽数月，嗜睡爱闲常闭门。君诗始惬病僧意，吾道难为俗人言。秋雨凄凄黄叶寺，春风酣酣绿树村。曾公九原不可作，一尊破涕诵招魂。
与黎道士小饮偶言及曾文清公慨然有感
作者：陆游
朝代：宋

临川税驾忽数月，嗜睡爱闲常闭门。
君诗始惬病僧意，吾道难为俗人言。
秋雨凄凄黄叶寺，春风酣酣绿树村。
曾公九原不可作，一樽破涕诵招魂。
世上
作者：陆游
朝代：宋

世上悠悠东逝波，金丹将奈鬓丝何。
墙头杨柳知秋早，窗外芭蕉受雨多。
伏枥自应如老骥，还乡元欲借明駞。
吾棋一局千年事，从使旁观烂斧柯。
世上
作者：陆游
朝代：宋

世上悠悠东逝波，金丹将奈鬓丝何。墙头杨柳知秋早，窗外芭蕉受雨多。伏枥自应如老骥，还乡元欲借明驼。吾棋一局千年事，从使旁观烂斧柯。
世上
作者：陆游
朝代：宋

世上悠悠东逝波，金丹将奈鬓丝何！墙头杨柳知秋早，窗外芭蕉受雨多。
伏枥自应如老骥，还乡元欲借明驼。
吾棋一局千年事，从使旁观烂斧柯。
世事
作者：陆游
朝代：宋

世事如今尽伏输，面能乾唾况其余。
诗才退後愁强韵，眼力衰来怯细书。
歛迹已思焚笔砚，作劳敢避把犁鉏。
晴空万里宽多少，一片闲云足卷舒。
世事
作者：陆游
朝代：宋

世事如今尽伏输，面能乾唾况其馀。诗才退后愁强韵，眼力衰来怯细书。敛迹已思焚笔砚，作劳敢避把犁锄。晴空万里宽多少，一片闲云足卷舒。
世事
作者：陆游
朝代：宋

世事如今尽伏输，面能干唾况其余。
诗才退后愁强韵，眼力衰来怯细书。
敛迹已思焚笔砚，作劳敢避把犂鉏。
晴空万里宽多少，一片闲云足卷舒。
世事
作者：陆游
朝代：宋

世事本难全，吾生已愧天。
借书常稇载，馈酒亦蝉聨。
饘粥随时具，湖山此地偏。
残年更何慕，未死即神仙。
世事
作者：陆游
朝代：宋

世事本难全，吾生已愧天。借书常稛载，馈酒亦蝉联。饘粥随时具，湖山此地偏。残年更何慕，未死即神仙。
世事
作者：陆游
朝代：宋

世事说来犹可厌，宦情梦裏亦应无。
山林已结三生愿，朝市谁非九折途。
醉舞杯盘无藉在，狂吟风月不枝梧。
何人今擅丹青艺，为画苏门长啸图。
世事
作者：陆游
朝代：宋

世事说来犹可厌，宦情梦里亦应无。山林已结三生愿，朝市谁非九折途。醉舞杯盘无藉在，狂吟风月不枝梧。何人今擅丹青艺，为画苏门长啸图。
丙午五月大雨五日不止镜湖渺然想见湖未废时
作者：陆游
朝代：宋

朝雨暮雨梅正黄，城南积潦入车箱；镜湖无复鍼青秧，直浸山脚白茫茫。湖三百里汉讫唐，千载未尝废陂防，屹如长城限胡羌，啬夫有秩走且僵，旱有灌注水何伤，越民岁岁常丰穰。泆湖谁始谋不臧？使我妇子餍糟糠。陵迁谷变亦何常，会有妙手开湖光。蒲鱼自足被四方，烟艇满目菱歌长。
丙午五月大雨五日不止镜湖渺然想见湖未废时有感而赋
作者：陆游
朝代：宋

朝雨暮雨梅正黄，城南积潦入车箱。镜湖无复针青秧，直浸山脚白茫茫。湖三百里汉讫唐，千载未尝废陂防。屹如长城限胡羌，啬夫有秩走且僵。旱有灌注水何伤，越民岁岁常丰穰。泆湖谁始谋不臧，使我妇子餍糟糠。陵迁谷变亦何常，会有妙手开湖光。蒲鱼自足被四方，烟艇满目菱歌长。
丙午五月大雨五日不止镜湖渺然想见湖未废时有感而赋
作者：陆游
朝代：宋

朝雨暮雨梅正黄，城南积潦入车箱。
镜湖无復鍼青秧，直浸山脚白茫茫。
湖三百里汉讫唐，千载未尝废陂防。
屹如长城限氐羌，啬夫有秩走且僵。
旱有灌注水何伤，越民岁岁常丰穰。
泆湖谁始谋不臧，使我妇子餍糟糠。
陵迁谷变亦何常，会有妙手开湖光。
蒲鱼自足被四方，烟艇满目菱歌长。
丙午初冬得心腹痛疾大下而愈羸耗不支方在告卧燕堂东偏闻民间前一夕被盗者慨然有感
作者：陆游
朝代：宋

愔愔四壁空，宛宛一室奥。雨声静更闻，雨气深不到。下帘设纸屏，篝火支药灶。勿言此幽陋，足以养衰眊。颇闻闾里间，比夕多狗盗。游徼无乃阙，鳏寡将孰告。家贫未决去，禄食当念报。卧痾畴敢安，起立掷吾帽。
丙午初冬得心腹痛疾大下而愈羸耗不支方在告卧燕堂东偏闻民间前一夕被盗者慨然有感
作者：陆游
朝代：宋

愔愔四壁空，宛宛一室奥。
雨声静更闻，雨气深不到。
下帘设纸屏，篝火支药竈。
勿言此幽陋，足以养衰眊。
颇闻闾里间，比夕多狗盗。
游徼无乃阙，鳏寡将孰告。
家贫未决去，禄食当念报。
卧痾畴敢安，起立掷吾帽。
丙午十月十三夜梦过一大冢傍人为余言此荆轲墓也按地志荆轲墓盖在关中感叹赋诗
作者：陆游
朝代：宋
体裁：古风

采药游名山，物外富真赏。秋关策蹇驴，雪峡荡孤桨。还乡忽十载，高兴寄遐想。梦行河潼间，初日照仙掌。坡陀荆棘冢，狐兔伏蓁莽。悲歌易水寒，千古见精爽。国雠久不复，惊觉泚吾颡。何时真过兹，薄酹神所飨。
丙午十月十三夜梦过一大冢傍人为余言此荆轲墓也按地志荆轲墓盖在关中感嘆赋诗
作者：陆游
朝代：宋

采药游名山，物外富真赏。
秋关策蹇驴，雪峡荡孤浆。
还乡忽十载，高兴寄遐想。
梦行河潼间，初日照仙掌。
坡陀荆棘冢，狐兔伏蓁莽。
悲歌易水寒，千古见精爽。
国雠久不復，惊觉泚吾颡。
何时真过兹，薄酹神所飨。
丙寅元日
作者：陆游
朝代：宋

缥缈初闻寺阁钟，霏微零雨兆年丰。
家家椒酒欢声裏，户户桃符霁色中。
春枕方浓从卖困，社醅虽美倦治聋。
从今万事俱抛掷，且作人间百岁翁。
丙寅元日
作者：陆游
朝代：宋
体裁：七言律诗

缥缈初闻寺阁钟，霏微零雨兆年丰。家家椒酒欢声里，户户桃符霁色中。春枕方浓从卖困，社醅虽美倦治聋。从今万事俱抛掷，且作人间百岁翁。
丙辰上元前一日
作者：陆游
朝代：宋

弊裘破帽发鬅鬙，宛似山房罢讲僧。身病不禁连夜雨，家贫只挂旧年灯。修椽柳外掀楼角，危槛云间露塔层。自笑闲游本无定，兴阑随处倚枯藤。
丙辰上元前一日
作者：陆游
朝代：宋

弊裘破帽发鬅鬠，宛似山房罢讲僧。身病不禁连夜雨，家贫只挂旧年灯。修椽柳外掀楼角，危槛云间露塔层。自笑闲游本无定，兴阑随处倚枯藤。
丙辰上元前一日
作者：陆游
朝代：宋

弊裘破帽髮鬅鬙，宛似山房罢讲僧。
身病不禁连夜雨，家贫只挂旧年灯。
修椽柳外掀楼角，危槛云间露塔层。
自笑闲游本无定，兴阑随处倚枯藤。
东偏小室去日最远每逃暑之地戏作五字
作者：陆游
朝代：宋
体裁：五言律诗

肃肃檐阴转，泠泠笕水鸣。高墉日气远，方簟午风清。渴爱餐浆美，慵便葛屦轻。新秋忽在眼，结束问山程。
东偏纸阁初成
作者：陆游
朝代：宋
体裁：七言绝句

蚍蜉占雨解移穴，蟋蟀畏寒先近床。我亦联屏为燠室，一冬省火又宜香。
东关
作者：陆游
朝代：宋

路入东关物象奇，角巾老子曳筇枝。蚕如黑蚁桑生後，秧似青鍼水满时。穿市不嫌微雨湿，过溪翻喜坏桥危。当年野店题诗处，又典春衣具午炊。
东关二首
作者：陆游
朝代：宋

天华寺西艇子横，白蘋风细浪纹平。移家只欲东关住，夜夜湖中看月生。烟水苍茫西复东，扁舟又系柳阴中。三更酒醒残灯在，卧听萧萧雨打篷。
东关二首
作者：陆游
朝代：宋

路入东关物象奇，角巾老子曳筇枝。蚕如黑蚁桑生后，秧似青针水满时。穿市不嫌微雨湿，过溪翻喜坏桥危。当年野店题诗处，又典春衣具午炊。云蹙鱼鳞衬夕阳，放翁系缆水云乡。一筇疾步人惊健，斗酒高歌自笑狂。风暖市楼吹絮雪，蚕生村舍采桑黄。东阡南陌无穷乐，底事随人作许忙。
东关二首·其一
作者：陆游
朝代：宋

天华寺西艇子横，白苹风细浪纹平。
移家只欲东关住，夜夜湖中看月生。
东关二首·其一
作者：陆游
朝代：宋

天华寺西艇子横，白蘋风细浪纹平。移家只欲东关住，夜夜湖中看月生。
东关二首·其一
作者：陆游
朝代：宋

路入东关物象奇，角巾老子曳筇枝。蚕如黑蚁桑生后，秧似青针水满时。穿市不嫌微雨湿，过溪翻喜坏桥危。当年野店题诗处，又典春衣具午炊。
东关二首·其一
作者：陆游
朝代：宋

路入东关物象奇，角巾老子曵笻枝。
蚕如黑蚁桑生后，秧似青鍼水满时。
穿市不嫌微雨湿，过溪翻喜壊桥危。
当年野店题诗处，又典春衣具午炊。
东关二首·其二
作者：陆游
朝代：宋

云蹙鱼鳞衬夕阳，放翁系缆水云乡。一筇疾步人惊健，斗酒高歌自笑狂。风暖市楼吹絮雪，蚕生村舍采桑黄。东阡南陌无穷乐，底事随人作许忙。
东关二首·其二
作者：陆游
朝代：宋

云蹙鱼鳞衬夕阳，放翁繫缆水云乡。
一笻疾步人惊健，斗酒高歌自笑狂。
风暖市楼吹絮雪，蚕生村舍采桑黄。
东阡南陌无穷乐，底事随人作许忙。
东关二首·其二
作者：陆游
朝代：宋

烟水苍茫西复东，扁舟又系柳阴中。三更酒醒残灯在，卧听萧萧雨打篷。
东关二首·其二
作者：陆游
朝代：宋

烟水苍茫西復东，扁舟又繫柳阴中。
三更酒醒残灯在，卧聴萧萧雨打篷。
东冈
作者：陆游
朝代：宋

东冈竹千竿，大者围过尺。微风生其间，萧萧戛寒碧。我闲适一到，散发坐磐石。万事不累心，清啸遂至夕。此君本傲世，独我有夙昔。老惰恐作疏，时来寓琴弈。
东冈
作者：陆游
朝代：宋

东冈竹千竿，大者围过尺。
微风生其间，萧萧戛寒碧。
我闲适一到，散髮坐盘石。
万事不累心，清啸遂至夕。
此君本傲世，独我有夙昔。
老惰恐作疏，时来寓琴弈。
东冈
作者：陆游
朝代：宋

东冈竹千竿，大者围过尺，微风生其间，萧萧戛寒碧。我闲适一到，散发坐磐石。万事不累心，清啸遂至夕。此君本傲世，独我有夙昔。老惰恐作疏，时来寓琴弈。
东冈樱桃已过殊不知
作者：陆游
朝代：宋

病着寒侵怕出门，萧萧烟雨暗江村。
一樽阙与梅花别，过尽樱桃不足言。
东冈樱桃已过殊不知
作者：陆游
朝代：宋

病著寒侵怕出门，萧萧烟雨暗江村。一樽阙与梅花别，过尽樱桃不足言。
东吴女儿曲
作者：陆游
朝代：宋

东吴女儿语如莺，十三不肯学吹笙。镜奁初喜稚蚕出，窗眼已看双茧成。庭空日暖花自舞，帘卷巢乾燕新乳。阿弟贪书下学迟，独拣诗章教鹦鹉。
东吴女儿曲
作者：陆游
朝代：宋

东吴女儿语如莺，十三不肯学吹笙。
镜奁初喜穉蚕出，窗眼已看双茧成。
庭空日暖花自舞，帘卷巢干燕新乳。
阿弟贪书下学迟，独拣诗章教鹦鹉。
东园
作者：陆游
朝代：宋
体裁：古风

今日天霣霜，又见一日晴。晴寒病良已，扶杖东园行。瓦鼓息我倦，静听幽鸟鸣。花果四十株，手自培养成。疏密无行列，东园盖强名。人看不满笑，聊用适我情。
东园
作者：陆游
朝代：宋

晨起东园去，消磨夏日长。
随锄泉眼出，上爪药苗香。
琴挂山斋壁，龟搘道室床。
始知彭泽令，真足傲羲皇。
东园
作者：陆游
朝代：宋

晨起东园去，消磨夏日长。随锄泉眼出，上爪药苗香。琴挂山斋壁，龟支道室床。始知彭泽令，真足傲羲皇。
东园
作者：陆游
朝代：宋
体裁：七言律诗

车马无声客到稀，荷锄终日在园扉。断残地脉疏泉过，穿透天心得句归。对镜每悲鸾独舞，绕枝谁见鹊南飞。悠然自适君无怪，文史如山暂解围。
东园小饮
作者：陆游
朝代：宋

三月园林日渐长，闲从邻曲答年光。
酴醾独殿群芳後，醽醁能令万事忘。
下豉蓴羹夸旧俗，供盐梅子喜初尝。
乌靴席帽知何乐，自古京尘眯眼黄。
东园小饮
作者：陆游
朝代：宋

入东又见几春风？茆屋芦藩寂寞中。
道业虽如诗不进，世缘已与梦俱空。
高枝濯濯辛夷紫，密叶深深踯躅红。
村巷断无轩盖到，一樽犹得伴邻翁。
东园小饮
作者：陆游
朝代：宋

少年万里走尘埃，归卧柴荆昼不开。
十事真成九败意，一春知复几衔杯？波清凭槛观鱼乐，风紧勾帘待燕回。
催唤比邻同晚酌，旋烧筀笋摘青梅。
东园小饮四首
作者：陆游
朝代：宋

少年万里走尘埃，归卧柴荆昼不开。十事真成九败意，一春知复几衔杯。波清凭槛观鱼乐，风紧钩帘待燕回。催唤比邻同晚酌，旋烧筀笋摘青梅。入东又见几春风，茆屋芦藩寂寞中。道业虽如诗不进，世缘已与梦俱空。高枝濯濯辛夷紫，密叶深深踯躅红。村巷断无轩盖到，一樽犹得伴邻翁。三月园林日渐长，闲从邻曲答年光。酴醾独殿群芳后，醽醁能令万事忘。下豉莼羹誇旧俗，供盐梅子喜初尝。乌靴席帽知何乐，自古京尘眯眼黄。乞得残骸老故山，草亭终日对孱颜。孤云百尺起江际，幽鸟数声鸣竹间。众死一身今独健，人忙万物本常闲。此心欲语知谁听，赖有渔樵日往还。
东园小饮四首·其一
作者：陆游
朝代：宋

少年万里走尘埃，归卧柴荆昼不开。十事真成九败意，一春知复几衔杯。波清凭槛观鱼乐，风紧钩帘待燕回。催唤比邻同晚酌，旋烧筀笋摘青梅。
东园小饮四首·其一
作者：陆游
朝代：宋

少年万里走尘埃，归卧柴荆昼不开。
十事真成九败意，一春知復几衔杯。
波清凭槛观鱼乐，风紧鈎帘待燕回。
催唤比邻同晚酌，旋烧筀笋摘青梅。
东园小饮四首·其三
作者：陆游
朝代：宋

三月园林日渐长，闲从邻曲答年光。酴醾独殿群芳后，醽醁能令万事忘。下豉莼羹誇旧俗，供盐梅子喜初尝。乌靴席帽知何乐，自古京尘眯眼黄。
东园小饮四首·其三
作者：陆游
朝代：宋

三月园林日渐长，闲从邻曲答年光。
酴醿独殿群芳后，醽醁能令万事忘。
下豉莼羹夸旧俗，供盐梅子喜初尝。
乌靴席帽知何乐，自古京尘瞇眼黄。
东园小饮四首·其二
作者：陆游
朝代：宋
体裁：七言律诗

入东又见几春风，茆屋芦藩寂寞中。道业虽如诗不进，世缘已与梦俱空。高枝濯濯辛夷紫，密叶深深踯躅红。村巷断无轩盖到，一樽犹得伴邻翁。
东园小饮四首·其四
作者：陆游
朝代：宋
体裁：七言律诗

乞得残骸老故山，草亭终日对孱颜。孤云百尺起江际，幽鸟数声鸣竹间。众死一身今独健，人忙万物本常闲。此心欲语知谁听，赖有渔樵日往还。
东园晚兴
作者：陆游
朝代：宋

宿叶自脱新叶生，东园忽已清阴成。老夫东行复西行，乌藤瘦劲青鞋轻。竹鸡群号似知雨，鹁鸪相唤还疑晴。萋萋幽草上墙绿，㶁㶁细水循阶鸣。萧然濯手坐盘石，心地平安体纾适。青山缺处红日沉，杳杳长空送归翮。
东园晚兴
作者：陆游
朝代：宋

宿叶自脱新叶生，东园忽已清阴成。
老夫东行复西行，乌藤瘦劲青鞋轻。
竹鸡群号似知雨，鹁鸪相唤还疑晴。
萋萋幽草上墙绿，匆匆细水循阶鸣。
萧然濯手坐盘石，心地平安体纾适。
青山缺处红日沉，杳杳长空送归翮。
东园晚兴
作者：陆游
朝代：宋

宿叶自脱新叶生，东园忽已清阴成。
老夫东行復西行，乌藤瘦劲青鞋轻。
竹鷄群号似知雨，鹁鸪相唤还疑晴。
萋萋幽草上墙绿，㶁㶁细水循阶鸣。
萧然濯手坐盘石，心地平安体纾适。
青山缺处红日沉，杳杳长空送归翮。
东园晚步
作者：陆游
朝代：宋

久客天涯忆故园，强名官寺只衡门。秋桐蠹遍无全叶，古柳吹斜出半根。痛饮每思尊酒窄，微官空羡布衣尊。何时定下三巴去，思卧孤舟听断猿。
东园晚步
作者：陆游
朝代：宋

久客天涯忆故园，彊名官寺只衡门。
秋桐蠧遍无全叶，古柳吹斜出半根。
痛饮每思尊酒窄，微官空羡布衣尊。
何时定下三巴去，思卧孤舟听断猿。
东园晚步
作者：陆游
朝代：宋

久客天涯忆故园，彊名官寺只衡门。秋桐蠹遍无全叶，古柳吹斜出半根。痛饮每思尊酒窄，微官空羡布衣尊。何时定下三巴去，思卧孤舟听断猿。
东园观梅
作者：陆游
朝代：宋
体裁：七言律诗

出世仙姝下草堂，高标肯学汉宫妆。数苞冷蕊愁浑破，一寸残枝梦亦香。问讯不嫌泥溅屐，端相每到月侵廊。高楼吹角成何事，只替诗人说断肠。
东坡像赞
作者：陆游
朝代：宋

我游钧天，帝之所都。是老先生，玉色敷腴。顾我而叹，闵世垢浊。笑谓侍仙，畀以灵药。稽首径归，万里天风。碧山巉然，月堕江空。
东坡像赞
作者：陆游
朝代：宋

我游钧天，帝之所都。
是老先生，玉色敷腴。
顾我而叹，闵世垢浊。
笑谓侍僊，畀以灵药。
稽首径归，万里天风。
碧山巉然，月堕江空。
东城
作者：陆游
朝代：宋

墟落敛暮烟，林梢偃新月。河桥灯渐闹，柳岸船犹发。薄酒吹欲无，伫立搔短发。谁知七十翁，岁晚念裘褐。
东城
作者：陆游
朝代：宋

墟落敛暮烟，林梢偃新月。
河桥灯渐闹，柳岸船犹发。
薄酒吹欲无，伫立搔短髮。
谁知七十翁，岁晚念裘褐。
东城
作者：陆游
朝代：宋

墟落歛暮烟，林梢偃新月。河桥灯渐闹，柳岸船犹发。薄酒吹欲无，伫立搔短发。谁知七十翁，岁晚念裘褐？
东堂晨起有感
作者：陆游
朝代：宋

不解飞车越九州，青鞋处处为山留。百年未尽且作梦，三日闲行聊散愁。世上几经华表柱，尊前好在黑貂裘。龙泉幸是无人斸，暮露光芒上斗牛。
东堂晨起有感
作者：陆游
朝代：宋

不解飞车越九州，青鞵处处为山留。
百年未尽且作梦，三日闲行聊散愁。
世上几经华表柱，尊前好在黑貂裘。
龙泉幸是无人斸，暮露光芒上斗牛。
东堂睡起
作者：陆游
朝代：宋
体裁：七言律诗

置身事外息吾黥，独卧空堂一榻横。檐影渐移知日转，树梢微动觉风生。每从山寺开经帙，间就园公辨药名。若论胸中淡无事，八珍何得望藜羹。
东屯呈同游诸公
作者：陆游
朝代：宋
体裁：七言律诗

十月霜雕枫树林，清溪白石称幽寻。按行老子诛茆地，惆怅孤臣许国心。走马平沙嫌路近，传杯小阁喜寒侵。也思试索梅花笑，冻蕊疏疏欲不禁。
东山
作者：陆游
朝代：宋

今日之集何佳哉，入关剧饮始此回。
登山正可小天下，跨海何用寻蓬莱。
青天肯为陆子见，妍日似趣梅花开。
有酒如涪緑可爱，一醉直欲空千罍。
駞酥鹅黄出陇右，熊肪玉白黔南来。
眼花耳热不知夜，但见银烛高花摧。
京华故人死太半，欢极往往潜生哀。
聊将豪纵压忧患，鼓吹动地声如雷。
东山
作者：陆游
朝代：宋

今日之集何佳哉，入关剧饮始此回。登山正可小天下，跨海何用寻蓬莱。青天肯为陆子见，妍日似趣梅花开。有酒如涪绿可爱，一醉直欲空千罍。驼酥鹅黄出陇右，熊肪玉白黔南来。眼花耳热不知夜，但见银烛高花摧。京华故人死太半，欢极往往潜生哀。聊将豪纵压忧患，鼓吹动地声如雷。
东山避暑用辘轳体
作者：陆游
朝代：宋

避暑穿林随所之，一奴每负胡床随。望秋槁叶有先陨，未暮赫日无余晖。轮囷离奇涧松古，勾輈格磔蛮禽悲。北岩竹间最惨栗，清啸倚石真忘归。
东山避暑用辘轳体
作者：陆游
朝代：宋

避暑穿林随所之，一奴每负胡床随。
望秋槁叶有先陨，未暮赫日无余晖。
轮囷离奇涧松古，鈎辀格磔蛮禽悲。
北岩竹间最惨栗，清啸倚石真忘归。
东山避暑用辘轳体
作者：陆游
朝代：宋

避暑穿林随所之，一奴每负胡床随。望秋槁叶有先陨，未暮赫日无馀晖。轮囷离奇涧松古，钩辀格磔蛮禽悲。北岩竹间最惨慄，清啸倚石真忘归。
东岭
作者：陆游
朝代：宋
体裁：五言律诗

云罅漏斜日，驾言东岭行。鸦翻半天黑，鹭起一川明。小立照沟水，欲归闻角声。君看浮世事，何处异棋枰。
东岭
作者：陆游
朝代：宋

云罅漏斜日，驾言东岭行。
鸦翻半天黑，鹭起一川明。
小立照沟水，欲归闻角声。
君看浮世事，何处异棋枰？
东归有日书怀
作者：陆游
朝代：宋

万里桥边白版扉，三年高卧谢尘鞿。
半窗竹影棋僧去，满棹苹风钓伴归。
看镜已添新雪鬓，聴鸡重拂旧朝衣。
故人零落今无几，华表空悲老令威。
东归有日书怀
作者：陆游
朝代：宋

万里桥边白版扉，三年高卧谢尘鞿。半窗竹影棋僧去，满棹蘋风钓伴归。看镜已添新雪鬓，听鸡重拂旧朝衣。故人零落今无几，华表空悲老令威。
东斋
作者：陆游
朝代：宋

着脚红尘已恨深，便应毕世住山林。
贵人自作宣明面，老子曾闻正始音。
议论坐狂当永弃，簿书缘病復难任。
东斋幽寂凭谁画，开幔床横一素琴。
东斋
作者：陆游
朝代：宋
体裁：七言律诗

著脚红尘已恨深，便应毕世住山林。贵人自作宣明面，老子曾闻正始音。议论坐狂当永弃，簿书缘病复难任。东斋幽寂凭谁画，开幔床横一素琴。
东斋偶书
作者：陆游
朝代：宋

华发萧萧不满簪，强扶衰病著朝衫。寒厅静似阿兰若，佳客少于优钵昙。诗酒放怀穷亦乐，文移肆骂老难堪。弃官若遂飘然计，不死扬州死剑南。
东斋偶书
作者：陆游
朝代：宋

华髮萧萧不满簪，强扶衰病着朝衫。
寒厅静似阿兰若，佳客少于优钵昙。
诗酒放怀穷亦乐，文移肆骂老难堪。
弃官若遂飘然计，不死扬州死剑南。
东斋夜兴
作者：陆游
朝代：宋

山城残角伴疏钟，拥褐頽然一病翁。
纸帐灯明蹙龟甲，铜瓶火熟起松风。
雨来尤觉睡味美，酒后不知愁思空。
忽忆江湖泊船夜，号鸣避弋闹群鸿。
东斋夜兴
作者：陆游
朝代：宋

山城残角伴疏钟，拥褐颓然一病翁。纸帐灯明蹙龟甲，铜瓶火熟起松风。雨来尤觉睡味美，酒后不知愁思空。忽忆江湖泊船夜，号鸣避弋闹群鸿。
东斋夜兴
作者：陆游
朝代：宋

山城残角伴疏钟，拥褐颓然一病翁。纸帐灯明蹙龟甲，铜瓶火熟起松风。雨来尤觉睡味美，酒後不知愁思空。忽忆江湖泊船夜，号鸣避弋闹群鸿。
东斋杂书
作者：陆游
朝代：宋

区竽常愿雨，秧菜常愿晴，吾儿行渡江，晨起愁风生。
人生各徇私，夫岂造物情。
孰能均此意，万里皆春耕？
东斋杂书
作者：陆游
朝代：宋

吾居鱼鳖乡，戒食兼鲜槁；鸡鹜以御客，乃者亦一扫。
区区仁爱心，殆可质苍昊。
物情岂远哉！我亦吝肝脑。
东斋杂书
作者：陆游
朝代：宋

吾庐虽甚陋，窗扉亦疏明。
开卷冬日暖，曲肱暑风清。
昨日一鸟鸣，今日一木荣，欣然与之接，悲慨何由生？
东斋杂书
作者：陆游
朝代：宋

学者学圣人，斯须不容苟。
百年乐箪瓢，千载仰山斗。
家庭盛弦诵，父子相师友。
但令书种存，勿媿耕垄亩。
东斋杂书
作者：陆游
朝代：宋

有客可剧谈，有酒可尽醉；老夫老更穷，终日惟坐睡。
既无客款门，酒亦未易致。
颓然北窗下，兀兀有余味。
东斋杂书
作者：陆游
朝代：宋

蓺花恨不茂，薙草欲其尽。
心常堕贪爱，否则近残忍。
蝶纲犹翩翾，蚓断更菌蠢。
君其等观之，何者非可闵？
东斋杂书十二首
作者：陆游
朝代：宋

吾庐虽甚陋，窗扉亦疏明。开卷冬日暖，曲肱暑风清。昨日一鸟鸣，今日一木荣。欣然与之接，悲慨何由生。吾贫无时醒，日月忽遄迈。空林春采葚，荒垄秋种稗。孤学有自来，饥死奚足怪。著书充栋宇，一字不肯卖。负负无可言，上上不须说。天壤大如许，我独身孑孑。苟合不可为，万事听瓦裂。年登麦饭足，得酒且勤歠。有客可剧谈，有酒可尽醉。老夫老更穷，终日惟坐睡。既无客款门，酒亦未易致。颓然北窗下，兀兀有馀味。下帷听雨声，开户延月色。霏霏半篆香，湛湛一池墨。徐行舒血脉，危坐学踵息。吾闻诸先贤，养生莫如啬。门低不通车，室隘劣容膝。掩胫无全衣，作字用挫笔。亲朋孰可望，门内自相恤。一笑语吾儿，汝驭未须叱。区芋常愿雨，秧菜常愿晴。吾儿行渡江，晨起愁风生。人生各徇私，夫岂造物情。孰能均此意，万里皆春耕。吾居鱼鳖乡，戒食兼鲜薧。鸡鹜以御客，乃者亦一扫。区区仁爱心，殆可质苍昊。物情岂远哉，我亦吝肝脑。艺花恨不茂，薙草欲其尽。心常堕贪爱，否则近残忍。蝶网犹翩翾，蚓断更菌蠢。君其等观之，何者非可闵。药与疾相当，何恙不能已。良医善用药，疾去药亦止。晨晡节饮食，劳佚时卧起。藉臼米长生，耄期直易尔。养生有妙理，省事与寡言。于此能力守，众说皆其藩。扰扰斲汝本，譊譊伤汝魂。要当俱置之，息深踵自温。学者学圣人，斯须不容苟。百年乐箪瓢，千载仰山斗。家庭盛弦诵，父子相师友。但令书种存，勿愧耕垄亩。
东斋杂书十二首·其一
作者：陆游
朝代：宋
体裁：古风

吾庐虽甚陋，窗扉亦疏明。开卷冬日暖，曲肱暑风清。昨日一鸟鸣，今日一木荣。欣然与之接，悲慨何由生。
东斋杂书十二首·其七
作者：陆游
朝代：宋
体裁：古风

区芋常愿雨，秧菜常愿晴。吾儿行渡江，晨起愁风生。人生各徇私，夫岂造物情。孰能均此意，万里皆春耕。